Χθες είχα την γιορτή μου, ο Ολυμπιακός ταξίδεψε στο Κάουνας και διάβασα μια παλιότερη συνέντευξη του Μάνου Χατζιδάκι στον Ταχυδρόμο από το 1973, όταν στην Ελλάδα υπήρχε χούντα. Χθες συνέβησαν κι άλλα πράγματα, υποθέτω, όμως ο καθένας εστιάζει την καθημερινη του ματιά σε διαφορετική κουκίδα. Τουλάχιστον μέχρι το βράδυ, όταν…\nΤελειώνοντας το επεισόδιο για τον Λεν Μπάιας, της πολύ καλής σειράς ντοκιμαντέρ του ESPN "30 for 30", θυμήθηκα τον Μίκη Θεοδωράκη. Φυσικά όπως καταλαβαίνετε ξενέρωσα στο λεπτό με την κατάληξη της αλληλουχίας τον σκέψεών μου, η οποία ήταν ο Θεοδωράκης να χαριεντίζεται με κάτι ανεκδιήγητους, ελεεινούς τύπους, βυθίζοντας εκατοντάδες χιλιάδες…\n(η αρχική φωτό είναι από την συνέντευξη του Ντεμάρ Ντερόζαν στην Toronto Star) Ακολουθώντας το ίχνος ενός tweet κατά την διάρκεια του All Star Game στο Λος Αντζελες, η εφημερίδα Toronto Star μίλησε με τον Ντεμάρ Ντερόζαν, τον μεγάλο σταρ των Ράπτορς με την δύσκολη παιδική ηλικία στους δρόμους του…\nH Paula Lavigne είναι γνωστή ως watchdog reporter. Από το 2008 δουλεύει στο ESPN ως ρεπόρτερ-ερευνήτρια και τα αποτελέσματα της δουλειάς της τα βλέπουν στην εκπομπή “Outside the Lines”. Ένα θέμα έγινε και βιβλίο: το “Violated: Exposing Rape at Baylor University Amid College Football's Sexual Assault Crisis”. Παράλληλα αποκαλύφθηκε πως…


Επιτέλους στην Ευρώπη το Peugeot Django Shadow – Motorcycle Events\nΗ Peugeot Motorcycles είχε δημιουργήσει μεγάλες προσδοκίες όταν ανακοίνωσε το νέο πλάνο της στα τέλη H Peugeot Motorcycles ανήκει από το 2019 στην ινδική Mahindra.του 2020. Η Γαλλική φίρμα είχε κάνει λόγο για μεγάλη ανάπτυξη και επενδύσεις τα επόμενα χρόνια με μια πλούσια γκάμα scooter και μοτοσικλετών ακόμα και στο κομμάτι της ηλεκτροκίνησης.\nΓια την ώρα όλα αυτά είναι μόνο στα λόγια καθώς δεν έχουμε δει κάτι εντυπωσιακό από την εταιρεία. Το θετικό είναι ότι ένα από τα πιο ενδιαφέροντα και όμορφα μοντέλα της μάρκας έρχεται πλέον στην Ευρώπη και δεν είναι άλλο από το Django Shadow 125. Το ρετρό scooter είχε παρουσιαστεί πρώτα στην αγορά της Ιαπωνίας και πλέον, με μικρές αναβαθμίσεις, προσγειώνεται στις αγορές της Ευρώπης με δυνατά του χαρακτηριστικά την εμφάνιση και την ποιότητα.\nΤο μοντέλο το οποίο ενέπνευσε το Django Shadow είναι το S55 της δεκαετίας του 1950 και η Peugeot φρόντισε να ακολουθήσει τη δομή του κλασικού μοντέλου. Η μάσκα είναι το πιο χαρακτηριστικό σημείο του scooter με το σήμα της γαλλικής φίρμας να βρίσκεται πάνω στις ιστορικές «γρίλιες» του μοντέλου του 1950. Μάλιστα, δεξιά και αριστερά του σήματος υπάρχουν DRL φώτα ημέρας, ενώ LED είναι και το φωτιστικό σώμα στο τιμόνι. Στα πλαϊνά καπάκια δεσπόζουν οι τρεις «χαρακιές», ενώ τα γραφικά είναι μοναδικά για την έκδοση Shadow.\nΤο Peugeot Django είναι διαθέσιμο με κινητήρα 125 κ.εκ. ο οποίος αποδίδει 10,6 ίππους και 8,9Nm ροπής. Είναι αερόψυκτος και εξαιρετικά οικονομικός, ενώ ακολουθεί τις προδιαγραφές ρύπων Euro5. Οι αναρτήσεις αποτελούνται από ένα τηλεσκοπικό πιρούνι εμπρός και ένα αμορτισέρ πίσω, ενώ τα φρένα διαθέτουν σύστημα ABS. Οι τροχοί είναι 12 ιντσών και το βάρος του scooter είναι μόλις 135 κιλά.\nΒίντεο με παλαιότερο ταξίδι του Django από Παρίσι προς Μιλάνο.


Εχει άραγε ταβάνι ο φετινός ΠΑΟΚ; – ArenaLarissaGr\nΟ Μιχάλης Τσόχος ακούει Vados και τρώει Paσteis de Nata στις γειτονιές της Λισαβόνας, προσπαθώντας να «διαβάσει» το πρώτο αντάμωμα της Μπενφίκα με τον ΠΑΟΚ στο γήπεδο «μνημείο» του ελληνικού ποδοσφαίρου.\nΣτη Λισαβόνα, σε μία πόλη όπου ο μύθος φτάνει ακόμη και στο σενάριο ότι ο πρώτος που την έκτισε ήταν ο Οδυσσέας, ο ΠΑΟΚ συνεχίζει την ευρωπαϊκή καλοκαιρινή… Οδύσσειά του με στόχο ο τελικός προορισμός να είναι εκεί ακριβώς που δεν έφτασε ποτέ μέχρι σήμερα, στους ομίλους του Τσάμπιονς Λιγκ.\nΣτα άγια χώματα του ελληνικού ποδοσφαίρου λοιπόν και στο γήπεδο “μνημείο” για εμάς, το “Ντα Λουζ”, εκεί που διεξήχθη ο τελικός του Euro 2004, ο ΠΑΟΚ θα αντιμετωπίσει την Μπενφίκα, στο πιο δύσκολο, στο πιο μεγάλο, στο πιο διάσημο εμπόδιο στο δρόμο του προς τους ομίλους. Αλλωστε εδώ σημασία δεν έχει μόνο το ταξίδι, το οποίο ασφαλώς έχει και αυτό τη δική του αξία και τη δική του χάρη, αλλά έχει και ο τελικός προορισμός.\nΓιατί να το κρύψωμεν άλλωστε, ο ΠΑΟΚ εδώ που έφτασε, απλά θέλει να κάνει και το τελευταίο βήμα. Τίποτα δεν είναι αρκετό για τον φετινό ΠΑΟΚ που τα θέλει όλα. Πρώτη φορά τους ομίλους του Τσάμπιονς Λιγκ, αλλά και το πρωτάθλημα. Δεν έβαλε ταβάνι στα όνειρά του και τις φιλοδοξίες του για την φετινή σεζόν. Δεν είπε κανείς από τον ΠΑΟΚ “αρκετό είναι που αποκλείσαμε την Βασιλεία και εξασφαλίσαμε τους ομίλους του Europa League”, δεν είπε κανείς τους “αρκετό και μεγάλο είναι που αποκλείσαμε και την Σπαρτάκ Μόσχας…”, αντίθετα όλοι είπαν “θέλουμε τους ομίλους του Τσάμπιονς Λιγκ, θέλουμε να πάμε την ομάδα εκεί που δεν πήγε ποτέ…”.\nΔεν θα είναι εύκολο και πρώτοι από όλους το ξέρουν οι ίδιοι οι προπονητές και οι παίκτες του ΠΑΟΚ. Η Μπενφίκα είναι ένας κολοσσός! Αφήστε στην άκρη την χρηματιστηριακή αξία που ξεπερνά τα 200 εκατ. ευρώ, αφήστε το μπάτζετ και δείτε όλα τα υπόλοιπα. Την ποιότητα των παικτών της, την ευρωπαϊκή σταθερότητά της, το γήπεδό της, το κοινό της, την ιστορία της, το dna της. Δείτε και την τωρινή κατάστασή της. Δύο στα δύο στο πρωτάθλημα με καλό ποδόσφαιρο και πρόκριση σε βάρος της Φενέρμπαχτσε με μία νίκη και μία ισοπαλία. Η Μπενφίκα είναι ένα πολύ μεγάλο εμπόδιο για τον ΠΑΟΚ, μάλλον το μεγαλύτερο που θα μπορούσε να του προκύψει σε τούτη την υπέροχη καλοκαιρινή πορεία του ως τώρα. Αλλά από την άλλη ο ΠΑΟΚ μεγάλωσε πολύ τούτο εδώ το καλοκαίρι, μεγάλωσε όταν έκανε την Βασιλεία να μοιάζει με μικρή ομάδα και την απέκλεισε με περίπατο και νίκες μέσα έξω, μεγάλωσε όταν γύρισε το 2-0 των Ρώσων της Σπαρτάκ στην Τούμπα από το πρώτο κιόλας ημίχρονο σε 3-2 και όταν πήγε στη Μόσχα και πήρε την πρόκριση παίζοντας ακόμη και εκεί για τη νίκη. Σε ένα καλοκαίρι που έκανε ήδη δύο φορές ότι δεν είχε κάνει ποτέ ως τώρα, να πάρει πρόκριση σε προκριματικό Τσάμπιονς Λιγκ.\nΣτο “Ντα Λουζ”, το βράδυ είναι απολύτως βέβαιο ότι θα είναι δυσκολότερο από κάθε άλλο. Η έκρηξη του Σάλβιο, η ποιότητα του Σέρβι, η εκτελεστική δεινότητα του Φερέιρα και του Πίζι, οι κούρσες του Γκριμάλδο, το μαχητικό πνεύμα και τα ατελείωτα τρεξίματα του Φέισα, είναι βέβαιο ότι θα κάνουν πολύ δύσκολη την ζωή του ΠΑΟΚ. Αλλά ο ΠΑΟΚ θα μπει στο “Ντα Λουζ” γεμάτος αυτοπεποίθηση και με απόλυτη συνείδηση ότι πρέπει να κάνει υπέρβαση. Θα μπει με το όραμα στα μάτια των παικτών να στείλουν την ομάδα εκεί που δεν πήγε ποτέ, την ίδια ώρα οι παίκτες της Μπενφίκα θα μπουν στο γήπεδο με το “πρέπει να περάσουμε” και με ταμεία του συλλόγου να την έχουν ανάγκη αυτή την πρόκριση. Ας περάσει λοιπόν η πρώτη μπόρα, ας περάσουν τα πρώτα 20 λεπτά και μετά ας δούμε το μυαλό ποιών ποδοσφαιριστών θα είναι έτοιμο να χαλάσει. Ας δούμε πως η Μπενφίκα θα απαγορεύσει στον ΠΑΟΚ να σκοράρει που το κάνει σχεδόν σε κάθε ματς του, ας δούμε εκτός από το πως θα αντιμετωπίσει ο ΠΑΟΚ τον Σέρβι και τον Σάλβιο, τους δύο “δαίμονες” που παίζουν στα φτερά των Λουζιτανών, πως θα σταματήσουν και αυτοί το passing game του ΠΑΟΚ. Πως θα λειτουργήσουν οι “δαίμονες” στα ανεβάσματα του Μάτος και του Βιερίνια, πώς θα κυριαρχήσει στη μεσαία γραμμή αυτό το σπουδαίο ταλέντο αλλά και εντελώς άγουρο και άπειρο παιδί ο Ζέντσον, στα πολλά κιλά εμπειρίας του Μαουρίσιο και στα ατελείωτα τρεξίματα του Πέλκα. Ας δούμε και πως θα τα βολέψει ο Ρούμπεν Ντίας με τον Πρίγιοβιτς. Οχι δεν είναι αυτό που λέμε 11 εναντίον 11 και όλα γίνονται. Είναι ότι το φαβορί θα έχει την πίεση και το αουτσάιντερ ξέρει πως να διαχειρίζεται την πίεση του φαβορί. Το ζευγάρι ξεκινάει από το 70-30 για την Μπενφίκα, αλλά κάθε πέντε λεπτά που θα περνάνε και το 70-30 δεν θα επιβεβαιώνεται, ο ΠΑΟΚ θα αυξάνει τις πιθανότητες του, θα γεμίζει με αυτοπεποίθηση, θα βλέπει ότι μπορεί και θα μεγαλώνει την πίεση και το άγχος των παικτών της Μπενφίκα, μεταξύ των οποίων υπάρχουν και ορισμένα εξαιρετικά ταλαντούχα, αλλά αμούστακα παιδιά.\nΕνα πράγμα θέλει μόνο ο ΠΑΟΚ. Να μην χάσουν ή έστω να τα βολέψουν σε μεγάλο βαθμό οι Μάτος και Βιερϊνια με Σάλβιο και Σέρβι, άντε και με τον Ζίφκοβιτς που θα έρθει σίγουρα από τον πάγκο. Αν το πετύχει αυτό, τότε από την Λισαβόνα αν δεν φύγει με αποτέλεσμα θα φύγει με μία γλυκιά (π.χ με σκορ 2-1) ήττα που θα του επιτρέπει να κάνει κόλαση τη ρεβάνς στην Τούμπα. Μία ήττα που μπορεί να αποδειχτεί τόσο γλυκιά, όσο και τα υπέροχα Pasteis de Nata, τα υπέροχα γλυκίσματα που βρίσκεις σε κάθε γειτονιά της Λισαβόνας. Μία υπέροχη πόλη που είχα να επισκεφτώ από το 2004, τότε που έζησα από κοντά το θαύμα του Θοδωρή Ζαγοράκη και των υπολοίπων παιδιών. Τότε που είδα τους Πορτογάλους να φεύγουν από το γήπεδο και να πνίγουν τον πόνο τους στο κρασί και στα υπέροχα fados. Τα μελαγχολικά, γεμάτα θλίψη και πόνο παραδοσιακά τραγούδια τους που τα ακούς σχεδόν σε κάθε γωνιά της πόλης. Ας ελπίσουμε ότι και αύριο το βράδυ μετά το ματς, αυτός ο πραγματικά υπέροχος λαός, θα θυμηθεί για μία ακόμη φορά πόσο θεραπευτικά είναι για την ψυχή τους και για το μυαλό τους τα fados… Τα υπόλοιπα την Τρίτη το βράδυ από την COSMOTE TV λίγο πριν από τις 22.00…\nΕΠΟΜΕΝΟ ΑΡΘΡΟ Πάμισος: Ο Νίκος Κακαλέτρης στην άκρη του πάγκου\nΠΡΟΗΓΟΥΜΕΝΟ ΑΡΘΡΟ Έμεινε ελεύθερος και πάει Κέρκυρα ο Σιατραβάνης


PlayStation 5: Νέο render δείχνει ένα πιο ρεαλιστικό σχεδιασμό της κονσόλας | Techblog.gr\nPlayStation 5: Νέο render δείχνει ένα πιο ρεαλιστικό σχεδιασμό της κονσόλας\nΤετάρτη, 29/04/2020 · Χάρης Αναγνωστόπουλος PlayStation 5 Sony\nΗ παρουσίαση του PlayStation 5 φαίνεται ότι δεν θα πραγματοποιηθεί λόγω του κορονοϊόυ, ή τουλάχιστον θα καθυστερήσει περισσότερο από ότι αρχικα αναμενόταν. Ωστόσο, ανά διαστήματα μαθαίνουμε διάφορα στοιχεία για την επόμενης γενιάς κονσόλα.\nΜία από τις πιο δραστήριες ιστοσελίδες όσον αφορά τις πληροφορίες γύρω από τον σχεδιασμό του PlayStation 5 είναι το LetsGoDigital, το οποίο σε συνεργασία με τον Giuseppe Spinelli aka Snoreyn δημοσιεύουν κατά καιρούς διάφορα renders.\nΈνα διαφορετικό πιο λογικό design\nΣτο τελευταίο του render, o Snoreyn παρουσιάζει το PlayStation 5 ως μία παραλληλόγραμμη κονσόλα, χωρισμένη σε τρία επίπεδα, με καμπύλες γωνίες. Το πάνω επίπεδο φιλοξενεί το λογότυπο του PlayStation και μία γρίλια.\nΤο κάτω επίπεδο δεν μπορούμε να το δούμε αρκετά καλά, αλλά στην πρόσοψη του έχει το σήμα της Sony και το επίσημο λογότυπο του PlayStation 5. Ενώ στο κεντρικό επίπεδο βλέπουμε την υποδοχή του αναγνώστη οπτικών μέσων, και δύο θύρες.\nΕπίσης, στο πάνω επίπεδο υπάρχει μία άγνωστη θύρα και ενδεχομένως κάποια υποδοχή για κάρτες μνήμης ή γενικότερα εξωτερικά μέσα αποθήκευσης δεδομένων.\nΌσον αφορά το χειριστήριο, το Dual Sense, ο Snoreyn παρουσίασε μία ενδιαφέρουσα έκδοση του σε καφέ μπρούτζινο χρώμα.\nΤο PS5 χρησιμοποιεί μία custom AMD CPU με αρχιτεκτονική Zen 2 που είναι χρονισμένη στα 3.5GHz, και διαθέτει μία custom RDNA 2 GPU με 36 sets από CU units. Σε επίπεδο μνημών, η επόμενης γενιάς κονσόλα έχει 16GB GDDR6, 825GB SSD, και διαθέτει 4K UHD Blu-ray drive.\nΗ Sony ισχυρίζεται ότι το PlayStation 5 φορτώνει 2GB μέσα σε 0,27 δευτερόλεπτα, σε σύγκριση με το 1GB που φορτώνει το PS4 σε 20 δευτερόλεπτα. Όπως και με το Xbox Series X, ένας από τους λόγους που οι χρόνοι φόρτωσης έχουν εκμηδενιστεί είναι ο SSD.\nαρκετά όμορφο αν ακολουθήσουν , αυτή τη φιλοσοφία\nΜια χαρα φαινεται,αν και θα`ναι πιο ογκωδες λογω ψυκτρας τερατος που εδειξαν..Θα δουμε..


Βλαδίμηρος Νικόλα: Αυτός είναι ο λόγος που μίλησε στο Big Brother για την προσωπική του ζωή - Fay's book\nHome / Best of TV / Βλαδίμηρος Νικόλα: Αυτός είναι ο λόγος που μίλησε στο Big Brother για την προσωπική του ζωή\n20 / 10 / 2020 από Φραγκίσκος Βιδάλης\nΜία συνέντευξη εφ’ όλης της ύλης παραχώρησε στο 7 Μέρες Tv και τη Νίνα Μουσούρη ο Βλαδίμηρος Νικόλα!\nΟ πρώην παίκτης του Big Brother μίλησε για την εμπειρία του στο reality του ΣΚΑΪ, αλλά και για το λόγο που μίλησε ανοικτά για την προσωπική του ζωή.\nΤι αποκόμισες από την εμπειρία σου στο Big Brother;\nΈκανα μια αλλαγή. Έχω λάβει πολλά μηνύματα από τον κόσμο που μου λένε ότι τους εμψύχωσα και αυτός ήταν ένας από τους σκοπούς μου. Θεωρώ ότι αυτό το πέτυχα.\nΓιατί δήλωσες συμμετοχή στο Big Brother; Ήθελες να επικοινωνήσεις το δικό σου κοινωνικό μήνυμα;\nΩς πρώτο στόχο είχα να περάσω το δικό μου κοινωνικό μήνυμα, να επηρεάσω θετικά τον κόσμο και να τον εμψυχώσω. Ως δεύτερο στόχο είχα, αν με ψήφιζε ο κόσμος και κέρδιζα, να αγοράσω ένα διαμέρισμα στη μητέρα μου. Αυτά ήταν τα δύο πράγματα που είχα στο μυαλό μου και με κινητοποιούσαν για να προχωρήσω στο παιχνίδι.\nΠοιος ήταν ο λόγος για τον οποίο αποφάσισες να μιλήσεις ανοιχτά για τα προσωπικά σου βιώματα και αφού το έκανες αυτό αισθάνθηκες κάποια αλλαγή σε σένα;\nΠαλιότερα, όταν βρισκόμουν σε κάποιες συζητήσεις, ερχόμουν σε δύσκολη θέση και πολλές φορές δεν το εξέφραζα. Από τη στιγμή που μίλησα στο live, ένιωσα ότι πολλοί πλέον ξέρουν και έφυγε ένα βάρος από πάνω μου.\nΌσα έχεις περάσει, πόσο θεωρείς ότι σε έχουν επηρεάσει στη ζωή σου;\nΠιστεύω ότι όποιος ζήσει κάτι τέτοιο, θα καταλήξει σε έναν από τους δύο δρόμους. Ή θα τον τραβήξουν κάτω τα όσα έχει περάσει και θα πέσει σε κατάθλιψη ή θα νιώσει τόσο έντονη αντιπάθεια για όσα έζησε, που αυτό θα τον κινητοποιήσει να γίνει πιο δυνατός, αυτό που έκανα κι εγώ. Όταν είσαι παιδί, δεν έχεις τη δύναμη να αντιδράσεις σε κάποιες καταστάσεις, επειδή είσαι εξαρτημένος από τους άλλους.\nΥποψήφιος του GNTM 3 που ξεχώρισε στις auditions παίζει στο νέο video-clip της Τάμτα και του Mente Fuerte!


Ατρόμητος – Παναιτωλικός Προγνωστικά 06/07 | Στατιστικά | Ανάλυση\nΑτρόμητος – Παναιτωλικός Προγνωστικά στοιχήματος Σούπερ Λιγκ Ελλάδα 06/07\nΑναμέτρηση για την 5η αγωνιστική των play out της Σούπερ Λιγκ με τον Ατρόμητο να υποδέχεται στο «Δημοτικό στάδιο Περιστερίου» τον Παναιτωλικό.\nΗ2Η Στατιστικά Ατρόμητος – Παναιτωλικός\nΣτο τελευταίο μεταξύ τους παιχνίδι ο Ατρόμητος επικράτησε με 1-0 εκτός έδρας. (11/01/2020)\nΣτα τελευταία 5 μεταξύ τους παιχνίδια (3 νίκες Ατρόμητος, μια νίκη Παναιτωλικός και μια ισοπαλία)\nΣτην 2η θέση της βαθμολογίας βρίσκονται οι γηπεδούχοι με 37 βαθμούς μετα την νίκη απέναντι στην ΑΕΛ με 3-0 εντός έδρας. Το σκορ άνοιξε ο Μπέρτος με αυτογκόλ στο 9’ με τον Μανούσο να κάνει το 2-0 λίγα λεπτά μετά την έναρξη του δευτέρου ημιχρόνου ,το τελικό 3-0 διαμόρφωσε ο Ανδρούτσος στο 73ο λεπτό. Στα τελευταία πέντε παιχνίδια του ο Ατρόμητος ανεξαρτήτως έδρας μετράει, δύο νίκες δύο ισοπαλίες και μόλις μία ήττα.\nΑπουσίες: Εκτός οι Γαρουφαλίας (μέσος) Μπαένα (μέσος)\nΣτατιστικά στοιχήματος : 4/5 2-3 Γκολ\nΜε την πλάτη στον τοίχο βρίσκονται οι φιλοξενούμενοι θέλουν νίκη πάση θυσία ώστε να ξεκολλήσουν από τον πάτο της βαθμολογίας. Η ομάδα του Μάκη Χάβου βρίσκεται στην προτελευταία Θέση 22 βαθμούς καθώς υστερεί στην ισοβαθμία με την Ξάνθη. Την προηγούμενη αγωνιστική παραχώρηση εντός έδρας με αντίπαλο τον Αστέρα Τρίπολης με σκορ 1-1. Στα τελευταία πέντε παιχνίδια του ο Παναιτωλικός μετράει 2 ήττες 2 ισοπαλίες και μόλις μία νίκη.\nΆπουσιες: Δεν υπολογίζεται ο Ντάουντα (Επιθετικός)\nΑμφίρροπη αναμέτρηση ανάμεσα σε δύο ομάδες με διαφορετικούς στόχους ως το τέλος της σεζόν. Ο Ατρόμητος θέλει να τερματίσει πρώτος στην ειδική βαθμολογία ώστε να πάρει αυτός το ευρωπαϊκό εισιτήριο σε περίπτωση τιμωρίας του Άρη. Στο αντίπαλο στρατόπεδο ο Παναιτωλικός θέλει βαθμούς στη μάχη πού δίνει για την αποφυγή του υποβιβασμού. Περιμένουμε να ανοιχτό παιχνίδι με τις δύο ομάδες να σκοράρουν.\nΕπιλογή στην αναμέτρηση είναι το G/G σε απόδοση 1.95


Δαμιανού για πόρισμα διαβατηρίων: Κάτι θέλουν να συγκαλύψουν - «Έχουν εύκολο το ψέμα»\nΔαμιανού για πόρισμα διαβατηρίων: Κάτι θέλουν να συγκαλύψουν – «Έχουν εύκολο το ψέμα»\nApril 19, 2021 - 11:29 am\nΟ Πρόεδρος της Δημοκρατίας κ. Νίκος Αναστασιάδης σε κοινή συνέντευξη Τύπου με τον Υπουργό Εσωτερικών κ. Νίκο Νουρή, με θέμα τα νέα στεγαστικά σχέδια της Κυβέρνησης, Λευκωσία 17 Φεβρουαρίου 2021.\nΔεν εκπλήττει πλέον η μεγάλη ευκολία με την οποία η κυβέρνηση και ο ΔΗΣΥ λένε ψέματα στον κόσμο, δήλωσε το μέλος του Π.Γ. του ΑΚΕΛ Άριστος Δαμιανού.\nΜιλώντας στην Πρωινή Έκδοση υπενθύμισε ότι η κυβέρνηση και ο ΔΗΣΥ προσπαθούσαν να αποπροσανατολίσουν και κατηγορούσαν όσους επέκριναν τις μεθόδους που χρησιμοποιούσαν ότι υπέσκαπταν το επενδυτικό πρόγραμμα. Τώρα ο κυβερνητικός εκπρόσωπος, πρόσθεσε, λέει ότι προ καιρού είχαν παραδεχθεί ότι υπήρχε πρόβλημα.\nΔιαβάστε επίσης: Κυβέρνηση: Δεν είναι παράλογο να παραχωρείτο υπηκοότητα σε συγγενείς επενδυτών\nΟ κ. Δαμιανού τόνισε ότι σε οποιοδήποτε σύγχρονο κράτος η κυβέρνηση και ο πρόεδρος θα υπέβαλλαν παραίτηση προ καιρού, ιδιαίτερα τώρα και με το πόρισμα της ερευνητικής Επιτροπής.\nΟ Γενικός Εισαγγελέας οφείλει να δώσει αμέσως το πόρισμα στη δημοσιότητα, είπε, προσθέτοντας ότι ο ίδιος ο κ. Νικολάτος έχει δηλώσει πως δεν υπάρχει πρόβλημα να δοθεί στη δημοσιότητα το πόρισμα και να κριθεί από την κοινωνία.\nΌταν οι κυβερνώντες λένε ότι θέλουν να δουν πρώτα το πόρισμα και μετά να το δώσουν στη δημοσιότητα, αυτό είπε, δείχνει ότι κάτι θέλουν να συγκαλύψουν.\nΣημείωσε επίσης ότι στο πόρισμα αναφέρεται ότι υπάρχουν ευθύνες και σε πολιτειακούς αξιωματούχους.\nΣε ότι αφορά το ότι πιθανόν να δόθηκαν παράτυπα υπηκοότητες και από προηγούμενες κυβερνήσεις, ο κ. Δαμιανού τόνισε ότι ο υπερψηφισμός δεν βοηθά, αφού οι κυβερνήσεις Παπαδόπουλου και Χριστόφια έδωσαν 150 υπηκοότητες ενώ η κυβέρνηση Αναστασιάδη έδωσαν 7.000 με ξεχειλωμένα κριτήρια.\nΟι παρανομίες που εντοπίζονται στο 52% των αιτήσεων για πολιτογραφήσεις εστιάζονται στην παραχώρηση υπηκοοτήτων στις συζύγους και στα παιδιά επενδυτών, δήλωσε στον Άστρα ο κυβερνητικός εκπρόσωπος Κυριάκος Κούσιος.\nΩστόσο, ανέφερε στην Πρωινή Έκδοση, δεν θεωρεί παράλογο να παραχωρείτο υπηκοότητα και σε αυτά τα άτομα, παρόλο που αυτό δεν καλυπτόταν από κανονισμούς και γινόταν και από άλλες κυβερνήσεις, όπως είπε.\nΠρόσθεσε ότι το ότι υπήρξαν ελλείμματα στο πρόγραμμα πολιτογραφήσεων έχει αναγνωριστεί εξού και συστάθηκε η ερευνητική επιτροπή.\nΣυνέστησε υπομονή μέχρι να πάρουν όλοι το πόρισμα και να το μελετήσουν και μετά να βγάλουν συμπεράσματα.\nΚατηγόρησε την αντιπολίτευση ότι ασκεί κριτική χωρίς να διαβάσει το πόρισμα, αφού αυτό βρίσκεται ακόμα στα χέρια του γενικού εισαγγελέα. Χαρακτήρισε επίσης ως λαϊκισμό τη στάση της αντιπολίτευσης.\nΑν το θέμα είναι ότι δόθηκαν διαβατήρια σε συζύγους και παιδιά, σημείωσε, αυτό είναι το λιγότερο.\nΠροηγούμενο άρθροΝέα εποχή στο διάστημα: Ελικόπτερο της NASA επιχειρεί πρώτη πτήση στον Αρη\nΕπόμενο άρθροΗ ακριβοπληρωμένη τριάδα


Οδηγούμε στην πίστα των Μεγάρων το Hyundai i30N (vid.)\nΗ Hyundai έχει αλλάξει. Δεν είναι η μάρκα που είχαμε στο μυαλό μας. Δεν είναι μια εταιρία "συντηρητική", αλλά πρωταγωνιστής και αυτό δεν αφορά μόνο τις πωλήσεις, που ούτως ή άλλος πήγαινε πολύ καλά. Έχει απογειωθεί σε όλους τους τομείς και με το i30 N έρχεται να χτυπήσει την πόρτα του συναισθήματος στην κατηγορία των hot hatchback. Πρόκειται για μια δύσκολη κατηγορία, μιας και ο ανταγωνισμός εξελίσσεται εδώ και πολλές δεκαετίες. Η εμπειρία δεν καλύπτεται εύκολα, ωστόσο η Hyundai αποφάσισε να πρωταγωνιστήσει και σε αυτή την κατηγορία.\nΠρώτο μοντέλο "Ν"\nΌπως βλέπετε και στις φωτογραφίες, το μοντέλο χαρακτηρίζεται από το γράμμα "Ν". Είναι το πρώτο μοντέλο μιας σειράς που θα ακολουθήσει, κατασκευασμένο για να προσφέρει οδηγική απόλαυση. Στην παρουσίαση, επί ελληνικού εδάφους, μάθαμε πως σύντομα θα ακολουθήσει και το i30 Fastback σε έκδοση Ν, ενώ θα έχει ενδιαφέρον να δούμε και το i20 σε μια τέτοια έκδοση, μιας και το ονειρευόμαστε ήδη βλέποντας την αγωνιστική έκδοση να πρωταγωνιστεί στο WRC.\nΓια να φτάσουμε στην παρουσίαση του πρώτου μοντέλου, ο δρόμος ήταν μακρύς. Η σειρά N γεννήθηκε στο Namyang της N. Κορέας και ολοκληρώθηκε στη πίστα του Nürburgring. Το 'N' (που εμπνέεται από το σχήμα ενός σικέιν αγωνιστικού περάσματος) αντιπροσωπεύει την ουσία της εξέλιξης των αυτοκινήτων υψηλών επιδόσεων της Hyundai Motor. Σκοπός λοιπόν δεν ήταν οι απόλυτες επιδόσεις στην ευθεία αλλά η μέγιστη ικανότητα στις στροφές. Για να επιτευχθεί αυτό το αποτέλεσμα, η Hyundai προσέλαβε τον ο Albert Biermann, ο οποίος κατέχει τη θέση του Executive Vice President Performance Development and High Performance Vehicle Division και που στο παρελθόν ανήκε στο δυναμικό του M division της BMW!\nΤο i30 N έχει αναπτυχθεί με βάση τρεις πυλώνες που εστιάζουν στο πλαίσιο "Fun to Drive": Corner Rascal, Everyday Sports Car και Race Track Capability. Το i30 N έχει σχεδιαστεί για να κάνει την καρδιά του οδηγού να χτυπά πιο γρήγορα όταν εκείνος βρίσκεται πίσω από το τιμόνι. Για να επιτευχθεί αυτός ο στόχος έχουν εξελιχθεί νέα μηχανικά μέρη. Το μόνο που έμεινε σχεδόν ίδιο είναι το πλαίσιο. Η ακαμψία του είναι τόσο υψηλή, που αρκούσαν μικρής έκτασης ενισχύσεις για αυτή την έκδοση! Το αποτέλεσμα τους δικαιώνει.\nΚαρδιά του μοντέλου είναι ένας δίλιτρος turbo κινητήρας. Στη βασική έκδοση αποδίδει 250 άλογα ενώ στην έκδοση Performance Package αποδίδει 275 άλογα. Και οι δύο επιλογές παρέχουν μέγιστη ροπή 353 Nm και φτάνουν σε μέγιστη ταχύτητα 250 km/h. Η έκδοση των 250 PS επιταχύνει στα 100 km/h σε 6,4 δευτερόλεπτα και αντίστοιχα η έκδοση 275 PS σε 6,1 δευτερόλεπτα. Η κίνηση μεταδίδεται στον εμπρός άξονα μέσω ενός χειροκίνητου κιβωτίου 6 σχέσεων. Το i30 N με πακέτο Performance Package περιλαμβάνει αποκλειστικά ελαστικά Hyundai N 19 ιντσών Pirelli P-Zero υψηλής αντοχής, διακριτικές κόκκινες δαγκάνες φρένων N και μεγαλύτερους δίσκους φρένων (μπροστά 18 ιντσών, 17 ιντσών πίσω). Το σύστημα ηλεκτρονικής περιορισμένης ολίσθησης (E-LSD) και το σύστημα μεταβλητής βαλβίδας εξαγωγής είναι πρόσθετα χαρακτηριστικά που περιλαμβάνονται στο πακέτο επιδόσεων για να παρέχουν την βέλτιστη εμπειρία.\nΔοκιμασμένο σε σκληρές συνθήκες\nΣτην εξέλιξη του οχήματος, η αντοχή και οι αγωνιστικές επιδόσεις ήταν βασικά στοιχεία. Το i30 N έχει διανύσει 10.000 χλμ οδήγησης στο Nordschleife στην πίστα Nürburgring πραγματοποιώντας δοκιμές ανθεκτικότητας. Το αυτοκίνητο συμμετείχε επίσης δύο φορές στην πιο σκληρή δοκιμή αντοχής στον κόσμο, τον 24-ωρο αγώνα ADAC στην πίστα Nürburgring. Ο κινητήρας και τα εξαρτήματά του έχουν δοκιμαστεί για τη συνολική αξιολόγηση του οχήματος το 2016 και για την επιβεβαίωση της συνολικής αγωνιστικής του ικανότητας το 2017. Τα φρένα του έχουν σχεδιαστεί έτσι ώστε να προσφέρουν μεγαλύτερη διάρκεια διαθέτοντας μια πρόσθετη λειτουργία ψύξης μέσω των αεραγωγών στον μπροστινό προφυλακτήρα. Η ηλεκτρονικά ελεγχόμενη ανάρτηση (ECS) επιτρέπει στον οδηγό να προσαρμόζει το i30 N ώστε να ταιριάζει καλύτερα στις απαιτήσεις της αγωνιστικής διαδρομής. Η υψηλή ακαμψία του αμαξώματος αυξάνεται από τη ράβδο ακαμψίας στο πίσω μέρος που βρίσκεται πίσω από τα πίσω καθίσματα.\nΟ οδηγός μπορεί να επιλέξει ανάμεσα σε πέντε λειτουργίες οδήγησης: Eco, Normal, Sport, N και N με προσαρμοσμένες ρυθμίσεις, οι οποίες μπορούν να ενεργοποιηθούν χρησιμοποιώντας τα δύο ειδικά μπουτόν στο τιμόνι. Οι διαφορετικοί τρόποι μεταβάλλουν το χαρακτήρα του αυτοκινήτου, ρυθμίζοντας τις παραμέτρους του κινητήρα, τις αποσβέσεις, τον ηλεκτρονικό έλεγχο ευστάθειας (ESC), ηλεκτρονικό διαφορικό περιορισμένης ολίσθησης (E-LSD), τον ήχο του κινητήρα, το σύστημα διεύθυνσης και τη λειτουργία Rev. Στη λειτουργία N Custom, οι οδηγοί μπορούν να επιλέξουν από τις ρυθμίσεις Eco, Normal, Sport και Sport + για κάθε εξάρτημα υψηλής απόδοσης που ταιριάζει με τις προτιμήσεις οδήγησης και τις οδικές συνθήκες.\nΕίναι άγριο, χωρίς να γίνεται ακραίο. Το ήδη μοντέρνο και ευχάριστο αμάξωμα του i30 δέχεται τις περιποιήσεις του τμήματος αεροδυναμικής, ώστε να γίνει πιο αποδοτικό, σύμφωνα με τις νέες απαιτήσεις. Νέος προφυλακτήρας, περισσότερο αεροδυναμικός, με μεγαλύτερους αεραγωγούς αλλά και μαύρο φόντο στα φωτιστικά. Διαθέτει αυξημένα τόξα στους τροχούς με ζάντες 18 ιντσών ή τροχούς 19 ιντσών που φέρουν το λογότυπο N. Σε σύγκριση με την 5-θυρη έκδοση, το i30 N είναι χαμηλότερο 4 χιλιοστά με ζάντες 18 ιντσών και χαμηλότερο 8 χιλιοστά με ζάντες 19 ιντσών. Η υπογραφή N διακρίνεται και στις εντυπωσιακές κόκκινες δαγκάνες φρένων, καθώς και στη μάσκα Cascading στο μπροστινό μέρος. Δείχνει σαφώς από πού προέρχεται το μοντέλο και αυξάνει την αίσθηση των υψηλών επιδόσεων. Στο πίσω μέρος, το τριγωνικό τρίτο φως φρένων στη νέα γυαλιστερή μαύρη αεροτομή και η διπλή εξάτμιση υπογραμμίζουν την εντυπωσιακή εμφάνιση του σπορ hatchback.\nΕίναι γεγονός πως μας εντυπωσίασε η τεχνολογία του i30 Ν και κυρίως το τεράστιο εύρος παραμετροποίησης. Μόνο σε ακριβές κατασκευές συναντάς τέτοιες δυνατότητες. Ο χρόνος μας μαζί του συγκεκριμένος, μιας και θα το οδηγούσαμε για 3 γύρους. Είναι αρκετά για να πάρεις μια εικόνα, αλλά σίγουρα θα έχουμε ολοκληρωμένη εικόνα όταν το οδηγήσουμε και στο δρόμο.\nΑπό το τιμόνι πατάμε το μπουτόν "Ν". Όλες οι επιμέρους ρυθμίσεις, πλέον είναι στην πιο επιθετική τους εκδοχή. Ο κινητήρας τραβάει πολύ θετικά ήδη από τις χαμηλές στροφές ενώ τα σκασίματα από την εξάτμιση σε προκαλούν να επιτεθείς. Τα φρένα έχουν καλή αίσθηση, όπως και γενικά όλο το σύνολο. Οι κλίσεις από το αμάξωμα είναι ελάχιστες. Η ανάρτηση είναι σφιχτή αλλά όχι ξερή. Το πλαίσιο δείχνει βράχος και θα μπορούσε να διαχειριστεί μεγαλύτερη δύναμη. Το grip από τα ελαστικά είναι επίσης πολύ καλό. Μας γεμίζει εμπιστοσύνη, οπότε ανεβάζουμε ρυθμό. Το i30 N παραμένει, συμπαγές και δομημένο. Η δουλειά που έχει γίνει είναι αξιοθαύμαστη. Σε σύγκριση με άλλα δυνατότερα προσθιοκίνητα δεν δείχνει να καταπονεί το μπροστινό σύστημα, οπότε ο ρυθμός μένει υψηλός. Σοφή επιλογή η συγκεκριμένη απόδοση. Σε συνεχή πίεση, τα φρένα ίσως φανούν οριακά, ωστόσο δεν πρόκειται για έλλειψη. Με αυτό το hatchback, μπορείς να γράψεις πολλούς γύρους απροβλημάτιστα και με γρήγορο ρυθμό, χωρίς να δείχνει έτοιμο να σε δαγκώσει σε πιθανό λάθος. Δεν δείχνει ρυθμίσιμο, όπως κάποιες περισσότερο απόλυτες κατασκευές αλλά έχει τον τρόπο του να σε εμπνεύσει.\nΈχοντας στο μυαλό μας όλη αυτή την εικόνα, πιστεύαμε πως η τιμή του συγκεκριμένου αυτοκινήτου θα ξεπερνούσε τα €30.000. Μόλις όμως ανακοινώθηκε η τιμή των €26.990 για την έκδοση των 250 ίππων και τα €28.750 για την έκδοση των 275 ίππων εντυπωσιαστήκαμε. Πρόκειται για μια από τις μεγαλύτερες εκπλήξεις σε αυτή την κατηγορία. Αν συνυπολογίσουμε και την εξαιρετική απόδοση του αυτοκινήτου αλλά και τα 5 χρόνια εργοστασιακής εγγύησης, έχουμε ένα εξαιρετικό πακέτο που βάζει φωτιά στην κατηγορία.\nΦωτογραφίες : Χρήστος & Γιώργος Καραγιωργάκης


Ανάπτυξη έως 4,3% φέτος, σύμφωνα με το βασικό σενάριο του ΙΟΒΕ | Η ΚΑΘΗΜΕΡΙΝΗ\nΑνάπτυξη έως 4,3% φέτος, σύμφωνα με το βασικό σενάριο του ΙΟΒΕ\nΤο ΙΟΒΕ, ακόμη και στο βασικό του σενάριο, προβλέπει χαμηλότερη τουριστική κίνηση από την κυβέρνηση και συγκεκριμένα την τοποθετεί στο 45%-50% του 2019 (φωτ. ΙΝΤΙΜΕ).\n29 Ιανουαρίου, 2021 29.01.2021 • 07:55\nAνάκαμψη με ρυθμό 4%-4,3% προβλέπει το βασικό σενάριο του ΙΟΒΕ για το 2021, έναντι πιο αισιόδοξων προβλέψεων για 4,8% της κυβέρνησης, 5% της Ε.Ε. και 5,7% του ΔΝΤ, σύμφωνα με την τριμηνιαία έκθεσή του για την οικονομία, που παρουσίασε χθες.\nΤο ίδρυμα επεξεργάσθηκε όμως και δύο ακόμη σενάρια, ένα θετικό, με ελαφρώς υψηλότερο ρυθμό ανάκαμψης 5%-5,3% και ένα αρνητικό, το οποίο έκανε εντύπωση καθώς προβλέπει ρυθμό ανάκαμψης μόλις 0,5%-1%, δηλαδή ουσιαστικά στασιμότητα. Αυτό το σενάριο ταυτίζεται σχεδόν με αυτό του ΟΟΣΑ που προβλέπει ανάκαμψη 0,9% για το 2021. Το επικρατέστερο, βεβαίως, είναι το βασικό, αλλά ο γενικός διευθυντής του ΙΟΒΕ, καθηγητής Νίκος Βέττας, είπε χθες ότι «κανένα δεν μπορεί να αποκλεισθεί». Εννοείται ότι η εξέλιξη της πανδημίας, σε συνδυασμό με την πρόοδο των εμβολιασμών, και κατά συνέπεια η πορεία της φετινής τουριστικής σεζόν θα είναι οι αποφασιστικοί παράγοντες.\nΠάντως, το ΙΟΒΕ ακόμη και στο βασικό του σενάριο προβλέπει χαμηλότερη τουριστική κίνηση από την κυβέρνηση και συγκεκριμένα την τοποθετεί στο 45%-50% του 2019, η διπλάσια από αυτήν του 2020, έναντι κυβερνητικής πρόβλεψης για 60% του 2019. Το σενάριο αυτό προβλέπει ήπια υποχώρηση της πανδημίας το α΄ και β΄ τρίμηνο, καθώς και ότι δεν θα σημειωθεί νέα έξαρσή της. «Θα είναι καθοριστικό αν θα τεθεί υπό έλεγχο το υγειονομικό πρόβλημα στην Ευρώπη αρκετά νωρίς την άνοιξη, όμως η προσδοκία για τουριστικά έσοδα που θα ξεπερνούν το μισό απ’ όσο ήταν πριν από την κρίση είναι αισιόδοξη», σχολίασε ο γενικός διευθυντής του ΙΟΒΕ.\nΤο ευνοϊκό σενάριο προβλέπει ταχύτερη υποχώρηση της υγειονομικής κρίσης και το δυσμενές να παραμείνει η επιδημιολογική κατάσταση στα τρέχοντα επίπεδα, με πιθανές νέες έντονες εξάρσεις. Οπως εξήγησε ο κ. Βέττας, στο αρνητικό σενάριο «θα μπούμε στο καλοκαίρι με τους όρους, περίπου, που μπήκαμε πέρυσι».\nΣημαντικό παράγοντα, εξάλλου, χαρακτήρισε ο ίδιος την αξιοποίηση των πόρων του Ταμείου Ανάκαμψης και δεν έκρυψε τον προβληματισμό του, λέγοντας ότι «οι δυσκολίες για τη διαχείριση των σχετικών έργων δεν μπορούν να υποβαθμιστούν».\nΟ κ. Βέττας τόνισε πως «το ότι αρχίζει να φαίνεται το τέλος της κρίσης δεν σημαίνει ότι αυτό είναι κοντά, ούτε ότι η πορεία προς τα εκεί είναι προδιαγεγραμμένη». Εξέφρασε αισιοδοξία πως μόλις διαφανεί το τέλος της υγειονομικής κρίσης, αναμένεται έκρηξη της ζήτησης, αλλά προειδοποίησε πως «η επίδρασή της κάθε άλλο παρά ομοιόμορφη θα είναι. Ολόκληροι τομείς δραστηριότητας και επιμέρους κλάδοι θα υποχωρήσουν έντονα και άλλοι θα αναπτυχθούν κατακόρυφα».\nΕπίσης, πρόσθεσε ότι η ζήτηση μπορεί να ανακάμψει με αργό ρυθμό σε ορισμένους κλάδους που δημιουργούν συστηματικά πολλές θέσεις απασχόλησης, όπως ο τουρισμός, η εστίαση, το λιανικό εμπόριο, οι μετακινήσεις, ο πολιτισμός και η ψυχαγωγία.\nΠροειδοποίησε, ακόμη, για συσσώρευση χρεών από κράτη, επιχειρήσεις και νοικοκυριά και σημείωσε πως η δυνατότητα διαχείρισής τους θα εξαρτηθεί από την αύξηση των εισοδημάτων τους.\nΤο μεγάλο ερώτημα είναι, τόνισε ο κ. Βέττας, πώς η αντιστροφή των ελλειμμάτων δεν θα βλάψει την ανάκαμψη.\nΓια το 2020, το ΙΟΒΕ εκτιμά ότι η ύφεση διαμορφώθηκε στο 9%-9,5%, μια πρόβλεψη πιο αισιόδοξη από το 10,5% της κυβέρνησης.


ΚΡΙΣΕΙΣ... ΦΙΛΑΔΕΛΦΕΙΑΣ - ΧΑΛΚΗΔΟΝΑΣ: Αλέκος Γούλας: Ο επαναπροσανατολισμός του ΣΥΡΙΖΑ, οι χαμένες δεκαετίες και το στοίχημα της Νέας Φιλαδέλφειας\nΑλέκος Γούλας: Ο επαναπροσανατολισμός του ΣΥΡΙΖΑ, οι χαμένες δεκαετίες και το στοίχημα της Νέας Φιλαδέλφειας\nΔεν υπάρχει αμφιβολία πως ο νικητής αυτών των εκλογών δεν ήταν ένα κόμμα αλλά ένα πρόσωπο, ο Αλέξης Τσίπρας. Κι αυτό που λένε μερικοί χαριτολογώντας, πως ακόμη και όλο τον ΣΥΡΙΖΑ να είχε απέναντί του πάλι ο Τσίπρας θα κέρδιζε, δεν απέχει πολύ από την πραγματικότητα.\n7,5 μονάδες διαφορά από τη Ν.Δ, με κυβερνητικό εταίρο τους ΑΝ.ΕΛ., (οι αυτοδύναμες κυβερνήσεις στην Ελλάδα είναι πλέον όνειρο θερινής νυκτός), εκτός Βουλής η ΛΑ.Ε., οριακό το Ποτάμι. Ό,τι ακριβώς ζήτησε από το λυχνάρι του σαν ένας σύγχρονος Αλαντίν. Όλοι θυμόμαστε το περιώνυμο λυχνάρι του Αλαντίν που εξασφάλιζε στον κάτοχό του ό,τι επιθυμούσε. Ο Αλαντίν, φτωχός νέος, πλην όμως έξυπνος και ωραίος, κατάφερε με το λυχνάρι αυτό αφενός μεν να γίνει πάμπλουτος, αφετέρου στο τέλος να παντρευτεί την κόρη του Σουλτάνου που σήμερα θα ονομαζόταν εξουσία!\nΟύτε στα παραμύθια όμως δεν γλυτώνει κανείς από τους δανειστές του που σου δανείζουν χρήματα για να αγοράζεις τα προϊόντα τους, να τους δίνεις τους τόκους και να τους χρωστάς εφ’ όρου ζωής, εκχωρώντας τους παράλληλα και την εθνική σου κυριαρχία. Και τώρα τι; Εδώ αρχίζει πράγματι το μεγάλο στοίχημα! Η αναδιάρθρωση της οικονομίας, η ελάφρυνση του χρέους και η άσκηση κοινωνικής πολιτικής αποτελούν τα κομβικά σημεία.\nΘα παραμείνει ο ΣΥΡΙΖΑ ένα αριστερό κόμμα ή θα μεταλλαχτεί σε ένα σοσιαλδημοκρατικό; Θα οδηγήσει τη χώρα σε νέα πορεία ή θα έχουμε άλλη μια χαμένη δεκαετία; Θα επανέλθει στη… ριζοσπαστική αριστερή τάξη ή θα εξελιχθεί σε ένα σύγχρονο ΠΑΣΟΚ; Το ΠΑΣΟΚ, το μόνο θεωρητικά κερδισμένο από τα μικρά κόμματα, αλλά απολύτως δικαιολογημένα, αφού πολλοί από τους ψηφοφόρους του πίστεψαν τα γκάλοπ και μυρίστηκαν εξουσία ‒μέσω της ελπίδας για πρωτιά της Ν.Δ‒ μεταλλάχθηκε, και ούτε σοσιαλιστικό, ούτε κίνημα είναι πλέον. Από κόμμα εξουσίας μετατράπηκε σε κόμμα νοσταλγών της εξουσίας!\nΣε τοπικό επίπεδο, αίσθηση προκάλεσε η αποχώρηση της πλειοψηφίας των στελεχών από την οργάνωση του ΣΥΡΙΖΑ, όχι προς άγνωστη κατεύθυνση. Τελικά, βέβαια, αυτή η φαινομενική πλειοψηφία μετατράπηκε εκλογικά σε μειοψηφία, αφού η απήχησή τους στην τοπική κοινωνία αποδείχτηκε πολύ μικρή. Παράλληλα δημιουργήθηκαν πολλές απορίες και αρνητικοί συνειρμοί. Σαφώς κερδισμένοι και δικαιωμένοι, επικοινωνιακά και πρακτικά, αυτοί που έμειναν. Οι αποχωρήσαντες επώνυμοι συμπολίτες μας, με δείγματα γραφής στα κοινά, μάλλον αδίκησαν τον εαυτό τους, αφού ακόμα και γραφικοί, με παρουσία μόνο σε αφίσες, ξεπέρασαν το εκλογικό ποσοστό της ΛΑ.Ε. Αποδείχθηκε ότι το αριστερό τμήμα του ΣΥΡΙΖΑ σίγουρα δεν ταυτίστηκε με τη ΛΑ.Ε.!\nΤο ερώτημα είναι, όμως, αν η μη υφιστάμενη, πλέον, αμφίδρομη σχέση ΣΥΡΙΖΑ και Δύναμης Πολιτών θα επηρεάσει αρνητικά τη δημοτική αρχή και γενικότερα το Δήμο μας. Μπορεί κάθε σύγκριση της τωρινής με την προηγούμενη δημοτική αρχή να είναι σαν τη μέρα με τη νύχτα, αλλά οι συγκρίσεις σίγουρα δεν επαρκούν σε ό,τι αφορά στην άσκηση κοινωνικής πολιτικής σε τοπικό επίπεδο. Οι δομές και οι δράσεις κοινωνικής πολιτικής δεν μπορούν να βασιστούν σε εθελοντές και τυχόν μη υλοποίησή τους δεν μπορεί να έχει το άλλοθι της μη στήριξης από την περιφέρεια ή το κόμμα.\nΓια τον εργατικό, κατά τα άλλα, νυν Δήμαρχο και τους συνεργάτες του τώρα αρχίζουν τα πιο δύσκολα. Δεδομένης της κατάστασης, ανέβασαν τον πήχη πολύ ψηλά. Και αν επαρκούσαν λίγα έργα και καλά, τώρα θα χρειαστούν περισσότερα και καλύτερα, για να έχει η Δύναμη Πολιτών συνέχεια. Αυτό βέβαια προς όφελος του Δήμου και των Δημοτών!\nΘεωρητικά, ενισχυμένοι με όλα αυτά σε τοπικό επίπεδο σίγουρα υπάρχουν, αλλά αυτά δεν είναι της στιγμής. Το σίγουρο είναι ότι και η τοπική κοινωνία αποδοκίμασε κόμματα χωρίς ηγεσία, φαντασία, τόλμη και διορατικότητα. Αποδοκίμασε αυτούς που κούρασαν και ευθύνονται για τις χαμένες δεκαετίες, μην έχοντας κάτι νέο να επιδείξουν. Αποδοκίμασε αυτούς που θέλουν να διορθώσουν το ένα λάθος με ένα άλλο λάθος, αυτούς που θεωρούν τη μετάβαση στη δραχμή ως μοναδική εναλλακτική πρόταση απέναντι στα μνημόνια.\nΑναρτήθηκε από Μάνος Καμπούρης στις 9:10 π.μ.\n► 2016 (3777)\n▼ 2015 (3986)\n▼ Σεπτεμβρίου (390)\nΑΝΤΑΡΣΥΑ: Οι «διαφημίσεις» του πρωθυπουργού στις Η...\nΟ Δήμος Φιλαδέλφειας-Χαλκηδόνος δίνει στη δημοσιότ...\nΤο ΕΠΙΜΕΛΗΤΗΡΙΟ ΠΕΡΙΒΑΛΛΟΝΤΟΣ και ΒΙΩΣΙΜΟΤΗΤΑΣ τεκ...\nΠοιοι ψήφισαν αυτή τη φορά τον ΣΥΡΙΖΑ, ποιοτικά στ...\nΜΕ ΕΠΙΤΥΧΙΑ ΠΡΑΓΜΑΤΟΠΟΙΗΘΗΚΑΝ ΟΙ ΕΚΔΗΛΩΣΕΙΣ ΤΟΥ ΠΟ...\nΟ Δήμος αναζητά διαμερίσματα για το πρόγραμμα «ΣΤΕ...\nΟι εκδηλώσεις μνήμης των Μικρασιατών 93 ΧΡΟΝΙΑ ΜΕΤ...\nΓραφείο Π.Ε. ΝΑΡ: Εκτιμήσεις για το εκλογικό αποτέ...\nΝέες ασκήσεις με Ισραήλ - Επιχείρηση διάσωσης στην...\nΗ Ελένη Πορτάλιου και η αλήθεια για την αντίσταση ...\nΞεκινούν τα μαθήματα TAE KWON DO για παιδιά\nΌλα όσα ξέρει η Google για μένα Μεγάλος Αδελφός\nΗ Σαουδική Αραβία ετοιμάζεται να αποκεφαλίσει και ...\nJo Di Graphics: Μέχρι το 2059 θα διαρκέσει η αποπλ...\nΟ Jo Di Graphics σχολιάζει...\nΜε μνημόνια δεν υπάρχει σταθερότητα\nΣώμα Ελληνικού Οδηγισμού: Έλα κι εσύ!\nΗ αντικαπιταλιστική Αριστερά είναι το “κλειδί” στη...\nΕΚΛΟΓΕΣ ΣΕΠΤΕΜΒΡΙΟΥ 2015-ΕΝΑΣ ΠΡΩΤΟΣ ΑΠΟΛΟΓΙΣΜΟΣ\nΤα χρέη του Μελισσανίδη και η ολιγωρία του Παναγιώ...\nΑλέκος Γούλας: Ο επαναπροσανατολισμός του ΣΥΡΙΖΑ, ...\nΚυκλοφόρησε ο Κόσμος της Ν. Φιλαδέλφειας 72-73\nΣτηρίξτε τον Κόσμο της Ν. Φιλαδέλφειας\nΘεοκρατία ή κράτος δικαίου; Τολμήστε το: καιρός γι...\nΕνα πανεπιστήμιο για τους ξεριζωμένους\nΚατάληψη Στρούγκα: Εκδήλωση για την οικιακή εργασί...\nΟ Δήμος ζητά τη συνέχιση χρηματοδότησης του προγρά...\nEργατική Λέσχη Ν. Ιωνίας: Συνεχίζουμε τα μαθήματα ...\nΗ κυβέρνηση ΣΥΡΙΖΑ-ΑΝΕΛ μειοψηφία στο λαό\nΜαθαίνουμε και προχωράμε\nΆνοδος της ΑΝΤΑΡΣΥΑ που αποτυπώνει θετικές τάσεις\nΝα μεταφερθεί επειγόντως στο νοσοκομείο η απεργός ...\nESM: Η ΛΑΪΚΗ ΕΝΟΤΗΤΑ ΗΤΤΗΘΗΚΕ.ΤΟ ΜΝΗΜΟΝΙΟ ΚΥΡΙΑΡΧΕ...\nΑνάμεσα σε δύο πραγματικότητες, ποιος ο προορισμός...\nΕκτιμήσεις για τα αποτελέσματα των εκλογών τις 20η...\nΞεκινούν τα μαθήματα κιθάρας στην ΕργατικήΛέσχη Νέ...\nΕΥΧΑΡΙΣΤΗΡΙΟ ΑΠΟ ΤΗΝ ΟΙΚΟΓΕΝΕΙΑ ΤΟΥ ΒΛΑΣΣΗ ΜΑΚΑΡΩΝ...\nΕνωτικά και μαχητικά για την ανατροπή της επίθεσης...\nΚλείστηκε το ραντεβού με τον Σκουρλέτη για την «Αγ...\nΈνωση Γονέων, Δήμος, Γ΄ ΕΛΜΕ και φέτος συνδιοργανώ...\nΓήπεδο Μελισσανίδη (ΑΕΚ): Το περιεχόμενο της αγωγή...\nΜία ανάσα από τα 3 εκατ. υπογραφές η καμπάνια STOP...\n«Αγιά Σοφιά»: Άνοιξη του 2016 καλώς εχόντων των πρ...\nΑΝΤΑΡΣΥΑ: Η «Αυγή» στο δικό της, μνημονιακό «σύννε...\nΓια μια Αυτοδιοίκηση που να ασκεί πραγματική εξουσ...\nΚάλεσμα συμμετοχής καθηγητών/συναγωνιστών σε μαθήμ...\nΕΚΔΗΛΩΣΗ-ΕΝΗΜΕΡΩΣΗ ΓΙΑ ΤΗΝ ΥΓΕΙΑ ΣΤΗΝ ΤΡΙΤΗ ΗΛΙΚΙΑ...\nΑγωγή που ζητάει την ακύρωση του παραχωρητηρίου απ...\nΥπόμνημα της ΕΕΑ στο ΣτΕ για την προσφυγή της ΑΕΚ\nΕργατική Λέσχη Ν. Ιωνίας: ΣΥΓΚΕΝΤΡΩΝΟΥΜΕ ΕΙΔΗ ΠΡΩΤ...\nΣΗΜΕΡΑ Η ΣΥΝΑΥΛΙΑ ΜΕ ΤΗ ΦΩΤΕΙΝΗ ΒΕΛΕΣΙΩΤΟΥ\nΣτον αέρα το παραχωρητήριο Μελισσανίδη – Ασκήθηκε ...\n«Χαστούκι στη λιτότητα» παρά τους εκβιασμούς\nΚαταστήματα, εργοστάσια κλπ. της Σμύρνης (Από τις ...\nΗ ΑΠΟΚΑΤΑΣΤΑΣΗ ΤΟΥ ΠΟΛΙΤΕΥΜΑΤΟΣ ΚΑΙ ΠΩΣ ΕΝΑΣ ΑΛΛΑ ...\nΕΘΕΛΟΝΤΙΚΗ ΠΡΟΣΦΟΡΑ ΣΕ ΤΜΗΜΑΤΑ ΔΗΜΙΟΥΡΓΙΚΗΣ ΑΠΑΣΧΟ...\nΗ ΑΝΤΑΡΣΥΑ για τις δηλώσεις Φίλη και Αναγνωστοπούλ...\nΘΕΑΤΡΙΚΗ ΠΑΡΑΣΤΑΣΗ ΑΠΟ ΤΗ ΘΕΑΤΡΙΚΗ ΟΜΑΔΑ ΤΟΥ ΔΗΜΟΥ...\nΑποκαθιστώντας τη μνήμη του Αϋλάν\nΜια «μελωδία που έκανε τα αστέρια να μιλούν» από τ...\nΗ ΑΝΤΑΡΣΥΑ καλεί στη μεγάλη αντιφασιστική διαδήλωσ...\nΗ ανατομία των εκλογικών αποτελεσμάτων - Πρώτες κρ...\nΚαταστήματα, εργοστάσια κλπ. της Σμύρνης (από διαφ...\nΠροβολές για παιδιά και μεγάλους στη Στρούγκα την ...\nΟμόφωνα ρατσιστική η δολοφονία του Λουκμάν\nΚΙΝΗΜΑ ΔΕΝ ΠΛΗΡΩΝΩ: ΚΑΤΩ ΤΑ ΧΕΡΙΑ ΑΠΟ ΤΗΝ ΕΡΤ OPEN...\nΣκάνδαλο «Πόρτο Καρράς» - Σε κλοιό η νέα λαμογιά\nΗ Τ.Ο. της Νέας Δημοκρατίας ευχαριστεί τους ψηφοφό...\nΗ αριθμ. 2154/15 απόφαση ΣτΕ σχετικά με την προσφυ...\nΓΗΠΕΔΟ Α.Ε.Κ.: ΑΝΟΙΞΕ ΝΕΟΣ ΚΥΚΛΟΣ ΑΙΣΙΟΔΟΞΩΝ ΔΗΜΟΣ...\nΗ ΑΝΤΑΡΣΥΑ για τα αποτελέσματα των εκλογών\nΕΚΔΙΚΗΤΙΚΕΣ ΣΥΛΛΗΨΕΙΣ ΤΩΝ ΣΤΥΛΟΒΑΤΩΝ ΤΗΣ ERTOPEN\nΟ ΓΚΡΕΓΚΟΡ ΓΚΙΖΙ ΚΑΙ Ο ΚΑΤ ' ΑΥΤΟΝ “ΕΞΥΠΝΑΚΙΑΣ” ΠΑ...\n21/09/2015: Ημέρα της Ειρήνης: Ναι στους Πρόσφυγες...\nΣΥΡΙΖΑ ΦΙΛΑΔΕΛΦΕΙΑΣ - ΧΑΛΚΗΔΟΝΑΣ: ΕΥΧΑΡΙΣΤΟΥΜΕ\nΓια να πάνε τα πράγματα αλλιώς, συζητάμε και παρεμ...\nΒιομηχανική Ρύπανση και Τοπική Αυτοδιοίκηση\nΜικρά Ασία 93 χρόνια μετά\nΟ Jo Di Graphics επισημαίνει...\nΗ ακροδεξιά ως ένα αντι-ηγεμονικό μπλοκ απέναντι σ...\nO Jo Di Graphics σχολιάζει...\nΗ γνώση ως προϋπόθεση αποτελεσματικής δράσης στην ...\nΣοσιαλιστικό Εργατικό Κόμμα: ανακοίνωση για τα απο...\nΠετυχημένο θεωρείται το «πείραμα του εξάωρου» στη ...


Επίσκεψη αντιπροσωπείας της Ρυθμιστικής Αρχής Λιμένων στον ΟΛΘ - Metaforespress\nΤον ΟΛΘ επισκέφθηκε σήμερα, Τρίτη 22 Σεπτεμβρίου, αντιπροσωπεία της Ρυθμιστικής Αρχής Λιμένων (Ρ.Α.Λ.), με επικεφαλής τον Πρόεδρο, Παναγιώτη – Ιάσων Αγγελόπουλο.\nΣτη συνάντηση που πραγματοποιήθηκε στο κτίριο διοίκησης της εταιρείας συμμετείχαν ο Εκτελεστικός Πρόεδρος του Δ.Σ. της ΟΛΘ Α.Ε., Αθανάσιος Λιάγκος, ο Διευθύνων Σύμβουλος – Γενικός Εκτελεστικός Διευθυντής της ΟΛΘ Α.Ε, Franco Nicola Cupolo, ο Γενικός Διευθυντής Επενδύσεων της ΟΛΘ Α.Ε., Artur Davidian και άλλα στελέχη της εταιρείας.\nΚατά τη διάρκεια της συνάντησης, η διοίκηση της Ρ.Α.Λ. ενημερώθηκε διεξοδικά για την πρόοδο του επενδυτικού πλάνου και των μεγάλων αναπτυξιακών έργων που βρίσκονται σε εξέλιξη στο λιμάνι της Θεσσαλονίκης, σύμφωνα με τη σύμβαση παραχώρησης μεταξύ ελληνικού δημοσίου και ΟΛΘ.\nTags:ΙΑΣΩΝ ΑΓΓΕΛΟΠΟΥΛΟΣΛΙΜΑΝΙ ΘΕΣΣΑΛΟΝΙΚΗΣΟΛΘΡΑΛ\nΕγκρίθηκαν από την αρμόδια επιτροπή της Βουλής τα νέα πρόσωπα της ΡΑΛ


Alberto Puig: "Η Honda θα κάνει τα πάντα για να κρατήσει τον Marc Marquez" - Biker Spirit magazine\nΔημοσιεύτηκε 31 January 2020 Από τον BikerSpirit\nΟ Alberto Puig, ο Διευθυντής Ομάδας της Honda, ο οποίος σε συνέντευξη του στην «La Vanguardia», μίλησε για την αγορά αναβατών MotoGP, η οποία έχει ήδη πάρει φωτιά χάρη στην Yamaha.\nΜέσα σε λίγες μέρες, το εργοστάσιο του Iwata επέκτεινε για πρώτη φορά το συμβόλαιο του Maverick Vinales κατά δύο ακόμη χρόνια (έως το 2022), προσέλαβε τον Fabio Quartararo αντί του Valentino Rossi για τα επόμενα 2 χρόνια (ενώ υποσχέθηκε πλήρη εργοστασιακή υποστήριξη του Rossi το 2021 αν αποφασίσει να συνεχίσει) και προσέλαβε τον Jorge Lorenzo ως οδηγό δοκιμών.\nΟι πρώτοι που “χάνουν” από αυτές τις εξελίξεις είναι οι άνθρωποι της Ducati, οι οποίοι είχαν σοβαρές βλέψεις τόσο στον Vinales, όσο και στο Quartararo. Τώρα οι “κόκκινοι” του Borgo di Panigale δεν έχουν άλλη επιλογή για κορυφαίο αναβάτη, παρά να δοκιμάσει την τύχη του με το “κεφάλαιο Marquez”, αλλά η Honda δεν έχει καμία πρόθεση να τον αφήσει να φύγει.\nΟι δηλώσεις Alberto Puig σχετικά με τον Marquez:\n«Ο Marc έχει συμβόλαιο μαζί μας φέτος και η Honda θα προσφέρει το καλύτερο δυνατό να τον κρατήσει και να τελειώσει την καριέρα του μαζί μας.»\n«Η βούληση ενός πιλότου δεν μπορεί να αναγκαστεί, η να περιοριστεί στις αποφάσεις του. Ο οδηγός πρέπει να αποφασίσει μόνος του “αυτό είναι το μέρος μου, θέλω να είμαι εδώ”, είναι η φιλοσοφία της Honda.»\n«Είναι η πρώτη μας προτεραιότητα, ο αριθμός 1: Θέλουμε ο Marc να είναι ευτυχισμένος στη Honda και να συνεχίσει μαζί μας. Θα θέλαμε να υπογράψουμε ξανά την ανανέωση αύριο. Έχουμε αρχίσει να μιλάμε στο τέλος της σεζόν, αλλά δεν υπάρχει ακόμα τίποτα.»\nGallery image with caption: Ο Marc & Alex Marquez παρουσίασαν ένα ειδικό κράνος για την Jerez για φιλανθρωπικό σκοπό – VIDEO – Photo\nΕτικέτες: Alberto Puig, Honda, motoGP, MotoGP 2020, Μεταγραφές MotoGP


Μπεν Σιμόν: «Μετά θα αρχίσουμε να ονειρευόμαστε» | Goal News Cy\nΚυπριακό Πρωτάθλημα ΠοδοσφαίρουΕΘΝΙΚΕΣ ΟΜΑΔΕΣΜπεν Σιμόν: «Μετά θα αρχίσουμε να ονειρευόμαστε»\nΜπεν Σιμόν: «Μετά θα αρχίσουμε να ονειρευόμαστε»\nΟ Ραν Μπεν Σιμόν (φωτό) επανέλαβε κατά τη σημερινή συνέντευξη Τύπου, την ανάγκη για να δοθεί συνέχεια στις επιτυχίες της Εθνικής μας. «Εμείς και η Εσθονία προερχόμαστε από καλά αποτελέσματα. Παίζουμε με μια δυνατή ομάδα. Βλέπω ότι οι παίκτες μου είναι έτοιμοι για το παιχνίδι. Τους εμπιστεύομαι. Θα είναι ένας δυνατός αγώνας, μια δύσκολη πρόκληση και για μας. Θα είναι σκληρό το παιχνίδι. Το στοίχημα είναι να έχουμε συνέχεια στα καλά αποτελέσματα», είπε αρχικά.\nΑκολούθως απέφυγε να τοποθετηθεί σχετικά με τη σημασία του αυριανού αγώνα: «Βλέπουμε τον επόμενο αντίπαλο. Μετά θα αρχίσουμε να ονειρευόμαστε. Άλλαξε η βαθμολογία, αλλά εμείς βλέπουμε μόνο το παιχνίδι με την Εσθονία».\nΟ Ισραηλινός προπονητής προειδοποίησε ακολούθως, όσους πιθανό να υποθέτουν πως η Κύπρος έχει εύκολο έργο: «Ο κόσμος μπορεί να πιστεύει ότι είναι εύκολο, αλλά είναι πολύ επικίνδυνο το παιγνίδι. Είναι μεγάλη πρόκληση για μας, πιστεύουμε στην ομάδα μας».\nΤέλος, κλήθηκε να απαντήσει τι άλλαξε στην Εθνική από την ημέρα που έπιασε δουλειά: «Δεν μου αρέσει να συζητώ τι έχω αλλάξει στην ομάδα, ο κάθε προπονητής έχει τη δική του φιλοσοφία, μπορεί να δώσει τα δικά του κίνητρα. Αυτό που θέλουμε να κάνουμε είναι να δίνουν όλοι τον καλύτερο τους εαυτό».\nΤους ποδοσφαιριστές της Εθνικής Κύπρου εκπροσώπησε ο ποδοσφαιριστής της Κέρκυρας πλέον, Κωστάκης Αρτυματάς. Ο διεθνής μέσος φανέρωσε το κλίμα που επικρατεί στις τάξεις της ομάδας, μιλώντας μεν για νέα δυναμική, τονίζοντας δε ότι περιμένει δύσκολο παιχνίδι σήμερα απέναντι στην Εσθονία.\n«Δεν θα είναι εύκολο το παιχνίδι. Προερχόμαστε από ένα εκπληκτικό παιχνίδι ανατροπής με τη Βοσνία. Στόχος μας είναι να δώσουμε συνέχεια. Μένουμε συγκεντρωμένοι και θα δώσουμε το παν. Υπάρχει μια νέα δυναμική που έφερε το αποτέλεσμα κόντρα στη Βοσνία, αυτό θέλουμε να το κρατήσουμε και να το δυναμώσουμε περισσότερο ενόψει των επόμενων αγώνων».


Αριστείδης Π. Δασκαλάκης: Οικουμενισμός & Μεγάλη Τεσσαρακοστή | Κατάνυξη\nΑριστείδης Π. Δασκαλάκης: Οικουμενισμός & Μεγάλη Τεσσαρακοστή\nΗ Αγία και Μεγάλη Τεσσαρακοστή είναι διανθισμένη με ημέρες σταθμούς για την πίστη και την Ορθοδοξία. Οι πατέρες της Εκκλησίας, εν Αγίω Πνεύματι, καθόρισαν τη διαδοχή των πέντε Κυριακών της Μεγάλης Τεσσαρακοστής.\nΗ πρώτη Κυριακή της Σαρακοστής είναι η Κυριακή της Ορθοδοξίας. Αυτή την ημέρα εορτάζουμε την αναστήλωση των Αγίων Εικόνων και το θρίαμβο της Ορθοδόξου πίστεως κατά της αιρέσεως των εικονομάχων. Περισσότερα από 100 χρόνια κράτησε η διαμάχη αυτή, που σταμάτησε η αυτοκράτειρα Θεοδώρα και ο γιος της Μιχαήλ, αναστηλώνοντας τις εικόνες εντός των Ναών. Με το άδοξο τέλος μιας πολυετούς αιρέσεως, ξεκινά η Αγία Τεσσαρακοστή. Αναγιγνώσκονται τα αναθέματα (δυστυχώς όχι σ’ όλες τις εκκλησιές και μητροπόλεις). Επειδή υπάρχουν κάποιοι θερμοκέφαλοι που διαδίδουν ότι αναθεματίζονται οι Έλληνες, πρέπει να τονίσουμε ότι η λέξη Έλλην στους πρώτους χριστιανικούς χρόνους δήλωνε όχι γεωγραφική καταγωγή, αλλά ειδωλολάτρη και πολυθεϊστή. Επίσης τι είναι ανάθεμα; Μισαλλοδοξία;\nΦανατισμός; Aνάθεμα δεν σημαίνει στην περίπτωση αυτή κατάρα, αλλά αποκοπή από την Εκκλησία, αφού πρώτα προηγηθεί παρέκκλιση από το Ορθόδοξο δόγμα ή την εκκλησιαστική κανονικότητα. Αποτελεί δημόσια εκκλησιαστική έκφραση για το πένθος χαμένων και διωκομένων ανθρώπων και συναγερμός για αυτούς πού δεν πρέπει να πέσουν και να χαθούν. Αποτελεί αγωνία του εκκλησιαστικού σώματος να γλυτώσουμε κυριολεκτικά από την ψυχοκτόνα πλάνη, τον πνευματικό θάνατο και την αιώνια πτώση.\nΣτις μέρες μας δεν διαβάζονται σε πολλούς ναούς, λόγω μιας κακώς εννοούμενης ευαισθησίας, καθ’ ότι δεν θέλουμε να λυπήσουμε τους ´αδελφούς μας´ τους αιρετικούς, αναθεματίζοντας τους προγόνους τους αλλά κι αυτούς τους ίδιους.\nΔεν είπε εξάλλου ο θείος Παύλος στο 1ο κεφ. της προς Γαλάτας επιστολής ‘Ἀλλὰ καὶ ἐὰν ἡμεῖς ἢ ἄγγελος ἐξ οὐρανοῦ εὐαγγελίζηται ὑμῖν παρ’ ὃ εὐηγγελισάμεθα ὑμῖν, ἀνάθεμα ἔστω.’; Εξαιτίας μας βλαβερής ´αγαπολογίας´ σιωπούμε και αποδεχόμαστε την αίρεση, ζημιώνοντας τη σωτηριολογική πορεία μας, αλλά και εξαλείφοντας κάθε πιθανότητα μετανοίας των αιρετικών. Βέβαια υπάρχουν και φωτεινά παραδείγματα ομολογητών ιερέων που αναθεμάτισαν και Οικουμενισμό και συμφωνία Πρεσπών. Μπορεί σήμερα να μην υπάρχουν αρειανοί και πνευματομάχοι, με τη μορφή που τους βίωσαν οι Πατέρες της Εκκλησίας,υπάρχουν όμως οι επίγονοί τους, που αναγνωρίζουν την αλήθεια σε όλα τα ανθρώπινα κατασκευάσματα του διεστραμμένου ανθρώπινου νου, τις διάφορες θρησκείες. Η Ορθοδοξία δεν αποτελεί μια συναισθηματική θρησκεία ανθρώπινης αγάπης, στην οποία δεν ταιριάζουν τα δυσάρεστα. Η Ορθόδοξη πίστη δεν είναι κοινωνική ηθική και χριστιανικός συναισθηματισμός. Δεν αποτελεί μια ιδεολογία ουμανισμού – που θέτει στο κέντρο τον άνθρωπο και όχι το Χριστό – μια φιλοσοφία πού απλά απαιτεί ευχάριστα συναισθήματα και καλή κοσμική συμπεριφορά από τον χριστιανό. Η κοσμική ευγένεια, η κατά κόσμο ορθή συμπεριφορά, η αποδοχή του ψέμματος, η αδιάκριτη αποσιώπηση της αλήθειας, όλα υπόκεινται κάτω απ’ το άγρυπνο βλέμμα του παντεπόπτη Θεού. Η αγάπη στον Ιησού Χριστό και στην αλήθεια προηγείται. Σε μια εποχή που η εκκλησία έχει εκκοσμικευτεί, που ο Οικουμενισμός και η Πανθρησκεία αντικαθιστούν την Ορθοδοξία και την Ορθοπραξία, που η διπλωματία παίρνει τη θέση της αληθείας και της θυσίας, που αναστηλώνονται αντί οι εικόνες οι Άγιες, η εικόνα του Εγώ μας, τα αναθέματα είναι απαραίτητα πλέον;\nΜα ναι! Όσο απαραίτητα είναι τα δόγματα. Η τίμησης και μίμησης των Αγίων και των Πατέρων της Εκκλησίας μας.\nΤην ημέρα αυτή εορτάζεται η μνήμη του Αγίου Γρηγορίου του Παλαμά, Αρχιεπισκόπου Θεσσαλονίκης, ο οποίος υπήρξε κορυφαίος διδάσκαλος των Ορθόδοξων δογμάτων, ακούραστος πολέμιος των αιρέσεων και κακοδοξιών. Ιδιαίτερα μισητός στη Δὐση από την εποχή των πρώτων τυπωμένων εκδόσεων της Βενετίας. Το ιερό του λείψανο σώζεται στον ομώνυμο μητροπολιτικό Ναό Θεσσαλονίκης που πρόσφατα δέχτηκε με επισημότητες αιρετικό αρχιερέα. Τον προβάλλει λοιπόν η Εκκλησία κατά τη δεύτερη αυτή Κυριακή, ως συνέχεια και επέκταση της προηγούμενης, σαν ένα είδος δεύτερης ´Κυριακής της Ορθοδοξίας´, διότι η νίκη του Αγίου Γρηγορίου κατά των αιρετικών δοξασιών των δυτικών, θεωρήθηκε ως νίκη ανάλογη με τη νίκη κατά των εικονομάχων. Μας συμβουλεύει αυτός ο Μέγας Πατέρας της Εκκλησίας μας και ασκητής: ´να αποφεύγουμε όσους δεν παραδέχονται τις πατερικές εξηγήσεις, αλλά προσπαθούν να εισαγάγουν τα αντίθετα μόνοι τους, και τις μεν λέξεις του κειμένου προσποιούνται ότι μεταχειρίζονται, το δε ευσεβές νόημα απορρίπτουν˙ ας τους αποφεύγουμε, μάλιστα περισσότερο από όσο φεύγει κανείς από φίδι…… Ας αποφεύγουμε λοιπόν αυτού του είδους τους ανθρώπους με κάθε τρόπο και ας προσφεύγουμε σε όσους διδάσκουν τα ευσεβή και σωτήρια, διότι συμφωνούν με τις πατερικές παραδόσεις´ (Ομιλία ΛΔ’ Εις την σεπτήν Μεταμόρφωσιν…ΕΠΕ 10,356 ).\nΜας θυμίζουν κάτι αυτά τα λόγια; Βρίσκουν εφαρμογή στις μέρες μας; Mας ταρακουνούν λόγια ομολογητών, διωκομένων κληρικών ή μας συγκινεί η προβαλλόμενη από μέσα ενημέρωσης και από την καθεστηκυία τάξη, καλλωπισμένη στείρα ρητορική οικουμενιστών, πολλές φορές μειλίχιων ιεραρχών ή θεολόγων;\nΤης Σταυροπροσκυνήσεως. Την Κυριακή αυτή που βρίσκεται στο μέσο της Σαρακοστής, η Εκκλησία μας προβάλλει την προσκύνηση του Τιμίου και Ζωοποιού Σταυρού. Επειδή η σωματική αδυναμία από τον αγώνα της νηστείας και της κακοπάθειας μας περικυκλώνει και η δυσκολία αυξάνει, η Αγία Εκκλησία μας προβάλλει στο μέσο του δρόμου της νηστείας σαν βοήθεια μας τον Πανάγιο Σταυρό, τη χαρά του κόσμου, των πιστών τη δύναμη, των αμαρτωλών την ελπίδα. Προσκυνώντας λοιπόν τον Τίμιο Σταυρό λαμβάνουμε χάρη και δύναμη για να συνεχίσουμε. Σταυρώθηκε η Αλήθεια πάνω στο ξύλο. Κι Αυτήν, τη σταυρώνει η κάθε αμαρτία και κυρίως η αίρεση, που περικόπτει την αλήθεια, την κάνει ψέμα, που διαστρεβλώνει κι αλλοιώνει το Ευαγγέλιο για να εξυπηρετήσει τα ανθρώπινα πάθη, τον εγωισμό, τη φιλαρχία, τη φιλοδοξία, το βόλεμα, τον σκοτεινό κυρίαρχο ετούτου του κόσμου. Αυτή την Αλήθεια έχει στόχο και ο Οικουμενισμός, αυτή η κοφτερή λεπίδα του ανθρωποκτόνου διαβόλου, που σκοπό έχει να την τεμαχίσει και να την μολύνει. Όμως η αλήθεια, ο Κύριος δεν τεμαχίζεται, ούτε μολύνεται. Είναι ´Ο μελιζόμενος και μη διαιρούμενος, ο πάντοτε εσθιόμενος και μηδέποτε δαπανώμενος, αλλά τους μετέχοντας αγιάζων´.\nΕορτάζεται η μνήμη του Αγίου Ιωάννου του Σιναϊτου, συγγραφέα του βιβλίου της «Κλίμακος», που υπήρξε κήρυκας της μετανοίας και της νηστείας. Η μνήμη του εορτάζεται κανονικά την 30η Μαρτίου, αλλά επαναλαμβάνεται την Δ΄ Κυριακή των νηστειών, διότι η Εκκλησία μ’ αυτό τον τρόπο μας προβάλλει προς μίμηση ένα άνθρωπο σαν και εμάς, που με την άσκηση έφθασε σε εκατονταπλασίονα καρποφορία και αγιότητα. Κυρίως όμως, προβάλλεται ο Άγιος Ιωάννης διότι μετά τις τρεις βασικές Κυριακές της Μεγάλης Τεσσαρακοστής, οι οποίες μας δεικνύουν τα συγκεκριμένα δογματικά στοιχεία της πίστεως, με τα οποία εξασφαλίζονται οι προϋποθέσεις ορθής λατρείας του Θεού και μετά την ενίσχυση που δεχόμαστε από την παρουσία του Τιμίου Σταυρού, την τέταρτη Κυριακή παρουσιάζεται η μεθοδολογία για την ανάβαση στην ουράνια Βασιλεία. Ο Άγιος Ιωάννης μας λέει στον 26ο λόγο ´Περί Διακρίσεως´στην 11η παράγραφο ´Τοὺς ἀπίστους ἢ τοὺς αἱρετικοὺς ποὺ μᾶς ἐπιτίθενται μὲ κακότητα, ἂς τοὺς ἀφίνουμε «μετὰ πρώτην καὶ δευτέραν νουθεσίαν» (Τίτ. γ´ 10). Στοὺς ἐπιθυμοῦντας ὅμως νὰ μάθουν τὴν ἀλήθεια, «τὸ καλὸν ποιοῦντες ἕως αἰῶνος μὴ ἐκκακῶμεν» (Γαλ. ς´ 9). Ἀλλὰ καὶ στὶς δυὸ περιπτώσεις ἂς εἶναι ἡ συμπεριφορά μας ἀνάλογη μὲ τὴν ψυχική μας δύναμι καὶ ἀντοχή´.\nΤι θα ‘λεγε ο Άγιος σήμερα, γι’ αυτούς που αναγνωρίζουν όλες τις αιρέσεις και τις σχισματικές ´εκκλησίες´ ως όντως Εκκλησίες, κάτω απ’ την ταμπέλα του Οικουμενισμού, που τοποθετούν την Ορθοδοξία σαν μία θρησκεία σε ένα σύνολο πολλών θρησκειών;\nΤιμάται η Οσία Μαρία η Αιγυπτία. Η οσία Μαρία η Αιγυπτία πρότυπο του Αγιορείτικου Μοναχισμού, η αποτυχημένη πόρνη κι επιτυχημένη ασκήτρια, ξεκινά την μεταστροφή της απ’το ´ζην´ στο ´ευ ζην´. Απ’τη ζωή στην ανακαινισμένη ζωή. Με πρώτο σκαλί τη μετάνοια διέτρεξε 40 ολόκληρα έτη σκληραγωγίας στην έρημο, με αυταπάρνηση και αδιάληπτο αγώνα, για ν’ αποκτήσει όλες τις άλλες αρετές. Επειδή καταλαβαίνουμε αδελφοί μου ότι από τη μετάνοια έως την απόκτηση των αρετών απαιτείται σκληρός και πιθανόν πολυετής αγώνας, ας αρχίσουμε από τώρα. Εξάλλου η μετάνοια ως σκαλί στην ´Κλίμακα´ του Αγίου Ιωάννου είναι το πέμπτο. Προαπαιτούμενο για όλα τα υπόλοιπα σκαλιά (αρετές) που οδηγούν στον Κύριο. Θα ήταν μεγάλη παράλειψη να μην αναφέρουμε τις Παρασκευές των Χαιρετισμών, ημέρες τιμής για εκείνο το κτίσμα, την ύπαρξη εκείνη που μόνο αυτή έφτασε στο εκατό τοις εκατό του σκοπού για τον οποίο πλάστηκε ο άνθρωπος. Την αλληλοπεριχώρηση κτιστού-ακτίστου. Την άνευ όρων συγκατάθεση στην Νέα Διαθήκη που μας προτείνει ο Θεός. Την Παναγία μας. Τη μεσίτρια. Η οποία προσβάλλεται με τη μη προσκύνησή της απ’τους προτεστάντες, με τη θεοποίησή της απ’τους παπικούς (καθ’ ότι προσβάλλεται η Αγία Τριάδα) ή από βλάσφημες θεωρίες από εκλιπόντες ´ορθόδοξους´ αρχιερείς περί ´μη άσπιλης ´ σύλληψης του Υιού της και Θεού της. Και πολλοί θεολόγοι αλλά και κληρικοί φράζουν τα αυτιά τους και συνεχίζουν να κηρύττουν περί αγάπης κ.λ.π. Κ.λ.π. κ.λ.π.\nΩραίο πρόσχημα η ´αγάπη´. Ειδικά όταν προσβάλλεται το δόγμα, η Παναγία μας, ο ίδιος ο Κύριος.\nΑνακεφαλαιώνοντας λοιπόν βλέπουμε αδελφοί μου, ότι ξεκινάμε τη Σαρακοστή, με αναφορά στις αιρέσεις, τη νίκη της Ορθοδοξίας επ’ αυτών, συνεχίζουμε με ένα σύμβολο των Ορθοδόξων δογμάτων, ένα ομολογητή, αγωνιστή άγιο, τον Άγιο Γρηγόριο τον Παλαμά. Κι αφού ομολογήσουμε την Ορθοδοξία και ασπαστούμε τα δόγματά της, αποστρεφόμενοι την αίρεση και το ψεύδος, είμαστε άξιοι να προσκυνήσουμε τον Τίμιο Σταυρό να πάρουμε δύναμη, για να αρχίσουμε να παλεύουμε στο στίβο των παθών, με εγχειρίδιο την ´Κλίμακα´ του Αγίου Ιωάννου, για να καταλήξουμε τέλος στην απόλυτη μετάνοια και στην κατάκτηση των αρετών της Οσίας Μαρίας της Αιγυπτίας, εορτάζοντας με καθαρή συνείδηση την Ανάσταση. Ας σπείρουμε λοιπόν, τον σπόρο της μετανοίας και ποτίζοντάς τον με δάκρυα και προσευχή ας ευχηθούμε να δώσει ο Θεός να καθαρίσει η ήρα απ’το σιτάρι. Αδελφοί μου, οι ημέρες κορυφώνονται. Πλησιάζουμε όλο και περισσότερο προς την Ανάσταση του Κυρίου μας. Βαδίζουμε με τρόμο και δέος μαζί Του προς τον Γολγοθά. Ατενίζουμε το ιδρωμένο Του πρόσωπο. Τη θλίψη και την αγωνία Του για την ανθρώπινη ψυχή. Ο Κύριος μέσα απ’τις πέντε Κυριακές των νηστειών μας ζητάει τεκμηρίωση της πίστης μας και της αφοσίωσής μας σ’ Αυτόν. Να δει η Πατρίδα άσπρη μέρα και να ζήσει και πάλι η Εκκλησία Του ένδοξες στιγμές.\nΠροηγούμενο άρθροΠαρέλαση για την ημέρα της Εθνικής Ανεξαρτησίας – Βοστώνη Απρίλιος 2019\nΕπόμενο άρθροΟ Άνθιμος και οι πλανήτες- Οι διώκτες μας εμωράνθησαν [ΒΙΝΤΕΟ 2019]\nΑριστείδης Π. Δασκαλάκης: Πραότητα και Οργή, οι δύο όψεις δύο νομισμάτων\nΑριστείδης Π. Δασκαλάκης: Ποίημα – Να ’χα


Επίκαιρη Ερώτηση του ΚΚΕ για τις αθλητικές επιχορηγήσεις\nΠαρέμβαση στη Βουλή, με την κατάθεση Επίκαιρης Ερώτησης, έκανε το ΚΚΕ για το θέμα των αθλητικών επιχορηγήσεων. Στην Ερώτηση, που υπογράφει ο Θανάσης Παφίλης και απευθύνεται στον υπουργό Αθλητισμού - Πολιτισμού, αναφέρεται: «Οι περικοπές που ανακοίνωσε η κυβέρνηση στη χρηματοδότηση των Αθλητικών Ομοσπονδιών δίνουν τη χαριστική βολή στο χώρο του αθλητισμού. Πετσοκόβονται, στην κυριολεξία, ακόμα και αυτά τα λιγοστά κονδύλια που είχαν απομείνει. Συνολικά, σε ομοσπονδίες (αθλητικές και μη) και σε συνδέσμους για το 2014 θα δοθεί το ποσό των 11.242.400 εκατομμυρίων ευρώ. Η μείωση σε κάποιες ομοσπονδίες σε σχέση με το 2013 και το 2012 ξεπερνά το 50%. Οπως φαίνεται, οι επιχορηγήσεις που...\nΑλλαγή σκηνικού στη... μάχη για παραμονή\nΣτο σκηνικό για τη μάχη της παραμονής στην κατηγορία συγκεντρώθηκε το μεγαλύτερο ενδιαφέρον στην 30ή αγωνιστική της Super League. Τα αποτελέσματα: Παναιτωλικός - Αστέρας Τρίπολης 0-1, Πανθρακικός -...\n244 λέξεις, σελ.: 23\nΕκδήλωση για τον Αθλητισμό στην Ηλιούπολη\nΕκδήλωση και συζήτηση με θέμα τον αθλητισμό ως ανάγκη για το λαό και τη νεολαία, αλλά και το ρόλο της Τοπικής Διοίκησης, διοργάνωσαν οι Οργανώσεις Ηλιούπολης του ΚΚΕ και της ΚΝΕ. Στην εκδήλωση...\n437 λέξεις, σελ.: 23\n«Κλείδωσε» τετράδα ο ΠΑΟΚ\n91 λέξεις, σελ.: 23\nΜε... υπογραφή Μέσι\nΠρωτιά στο... νήμα για ΑΕΚ\n134 λέξεις, σελ.: 23


Φρίκη: Έφηβες σχεδίαζαν να σκοτώσουν συμμαθητές και να πιουν το αίμα τους (pic) - Tromaktiko.gr\nΦρίκη: Έφηβες σχεδίαζαν να σκοτώσουν συμμαθητές και να πιουν το αίμα τους (pic)\n25 Οκτωβρίου 2018 12:11\nΔεν το χωρά ανθρώπινος νους! Δύο έφηβες σε γυμνάσιο στη Φλόριντα των ΗΠΑ σχεδίαζαν να δολοφονήσουν συμμαθητές τους και να πιουν το αίμα τους, έχοντας μάλιστα φέρει στο σχολείο τους και τα σύνεργα του φόνου\nΤα δύο κορίτσια ηλικίας 11 και 12 ετών σχεδίαζαν να στήσουν ενέδρα σε μικρότερους μαθητές. Θα κρύβονταν σε ένα μπάνιο στο σχολείο τους, και θα περίμεναν να μπουν μέσα τα θύματά τους.\n«Θα τους έκοβαν το λαιμό, θα διαμέλιζαν τις σορούς και θα έπιναν το αίμα τους», ανέφεραν οι Αρχές. Στη συνέχεια, θα αυτοκτονούσαν.\nΤα δύο κορίτσια οπλίστηκαν με μαχαίρια την Τρίτη στο Γυμνάσιο του Μπάρτοου πριν να συλληφθούν, σύμφωνα ανακοίνωση εκπρόσωπου της αστυνομίας. Κανένας συμμαθητής τους δεν τραυματίστηκε.\n«Το σχέδιο ήταν να σκοτώσουμε τουλάχιστον ένα μαθητή αλλά ελπίζαμε να σκοτώσουμε από 15 έως 25 μαθητές» δήλωσε μάλιστα στην κατάθεσή της μια εκ των μαθητριών! Στόχος όλων αυτών των δολοφονιών ήταν να καταστούν «οι χειρότερες αμαρτωλές, ώστε μετά την αυτοκτονία τους να κατέληγαν στην κόλαση μαζί με τον Σατανά».\nΣύμφωνα με τις Αρχές, τα κορίτσια επινόησαν το φρικιαστικό σχέδιο τους ενώ παρακολουθούσαν ταινίες τρόμου το Σαββατοκύριακο.\nΑποκαλύφθηκαν όλα όταν προσωπικό του λυκείου έψαξε να τις βρει, καθώς δεν εμφανίστηκαν για μάθημα την Τρίτη (23/10).\nΤα κορίτσια αντιμετωπίζουν μεταξύ άλλων κατηγορίες για συνωμοσία για διάπραξη δολοφονίας πρώτου βαθμού και κατοχή όπλου σε σχολείο.\n— CNN (@CNN) 25 Οκτωβρίου 2018


Ο Κόσμος σού Ανήκει , πληροφορίες της ταινίας - Σινεμά - αθηνόραμα\nΗ ξέφρενη σάτιρα «καβαλάει» πλοκή και χαρακτήρες, υπονομεύοντας μια γκανγκστερική κωμωδία, που καταλήγει σε χοντροκομμένη φάρσα. Διαβάστε ολόκληρη την κριτική >\n5 Εξαιρετική εμφάνιση της Ατζανί, απολαυστική ταινία. 5 αστεράκια για το "χορό της κοιλιάς" και την cameo εμφάνιση του John Landis ως πελάτη στο εστιατόριο. Μια καλοκαιρινή νότα γέλιου μέσα στα Χριστούγεννα.\nIMDB:Ο Κόσμος σού Ανήκει\nRotten Tomatoes:Ο Κόσμος σού Ανήκει\nΟ Ρομέν Γαβράς δηλώνει πως «Ο Κόσμος σου Ανήκει» 06/12/2018


Ο Αλαντίν επιστρέφει στο Θέατρο Τέχνης – Travelgirl\nΟ Αλαντίν επιστρέφει στο Θέατρο Τέχνης\nby Markella Sharaiha / 02/11/2018 05/11/2018\nΗ παιδική του Θεάτρου Τέχνης συμπληρώνει 25 χρόνια και ανεβάζει τη νέα θεατρική σεζόν τον Αλαντίν. Ο ΑΛΑΝΤΙΝ επιστρέφει στο Θέατρο Τέχνης μετά το 2010 όπου πρωτοπαρουσιάστηκε από την ίδια ομάδα συντελεστών με εξαιρετική επιτυχία (παίχτηκε για 2 συνεχόμενες σεζόν). Το γνωστό παραμύθι από τις Χίλιες και μια νύχτες παρουσιάζεται σε μορφή μιούζικαλ.\nαλαντίν θέατρο τέχνηςαλαντίν θέατρο τέχνης παρασταση παδιικήθέατρο παιδιάμαρκέλλα σαράιχαπαιδικές παραστάσειςπάμε θέατρο\n← Το travelgirl.gr σου παρουσιάζει το πιο παλιό χαμάμ της Ελλάδας που λειτουργεί από το 1400 μέχρι σήμερα!\n15/11/2018 στις 4:28 μμ\nΟ/Η Γρηγορια Κοντομηνα λέει:\n22/12/2018 στις 1:25 πμ\nΔν υπάρχει καλύτερο δώρο τέτοιες ημέρες ειδικά, κι όταν επιστρέφεις Ελλάδα για γιορτές, είστε υπέροχη, μπράβο!\nΟ/Η ΒΟΥΡΟΥ ΠΑΝΑΓΙΩΤΑ λέει:\n24/12/2018 στις 9:35 πμ


Γιατί Δεν Καταστρέφει ο Θεός τον Διάβολο;\nΞύπνα! | Δεκέμβριος 2010\nΔΙΑΒΑΣΤΕ ΣΤΗ(Ν) Ίμπο Αγγλική Αλβανική Αμχαρική Αφρικάανς Βουλγαρική Γαλλική Γερμανική Γεωργιανή Δανική Ελληνική Εσθονική Ζουλού Ιαπωνική Ιλόκο Ινδονησιακή Ισπανική Ιταλική Κεμπουάνο Κινεζική Καντονεζική (απλοποιημένη) Κινεζική Καντονεζική (παραδοσιακή) Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κορεατική Κροατική Λιθουανική Λινγκάλα Μαλαγιάλαμ Μαλγασική Νορβηγική Ολλανδική Ουγγρική Ουκρανική Ούρντου Παντζάμπι Πολωνική Πορτογαλική (Βραζιλία) Ραροτόνγκαν Ρουμανική Ρωσική Σαμόαν Σεπέντι Σερβική (κυριλλικό Αλφάβητο) Σετσουάνα Σιλόζι Σιναλεζική Σλοβακική Σλοβενική Σουαχίλι Σουηδική Σόνα Τάι Ταγκαλόγκ Τουρκική Τσεχική Τσιτσέουα Τσιτόνγκα Τσόνγκα Φινλανδική Χιλιγκαϊνή\nΑΝ ΜΠΟΡΟΥΣΑΤΕ να βοηθήσετε κάποιον που υποφέρει, θα το κάνατε; Όταν πλήττουν φυσικές καταστροφές, τα σωστικά συνεργεία συνήθως σπεύδουν να βοηθήσουν όσους υποφέρουν και να σώσουν τις ζωές ανθρώπων που τους είναι παντελώς άγνωστοι. Συνεπώς, κάποιος θα μπορούσε να ρωτήσει: “Γιατί λοιπόν δεν σπεύδει και ο Θεός να καταστρέψει τον Διάβολο, τον υπαίτιο ανείπωτων ανθρώπινων δεινών;”\nΓια να βρείτε την απάντηση σε αυτή την ερώτηση, οραματιστείτε μια πολύκροτη δικαστική υπόθεση. Ο δολοφόνος, σε μια απέλπιδα προσπάθεια να σταματήσει τη διαδικασία, διατείνεται ότι ο δικαστής προΐσταται στη δίκη με ανέντιμο τρόπο και ότι μάλιστα δωροδοκεί τους ενόρκους. Ως εκ τούτου, δίνεται η άδεια σε αναρίθμητους μάρτυρες να καταθέσουν.\nΟ δικαστής γνωρίζει ότι οι παρατεταμένες διαδικασίες θα προξενήσουν μεγάλη αναστάτωση, και θα επιθυμούσε να κλείσει την υπόθεση χωρίς άσκοπες καθυστερήσεις. Ωστόσο, αντιλαμβάνεται ότι, προκειμένου να καταλήξει σε μια απόφαση η οποία θα αποτελέσει νομικό προηγούμενο για τυχόν μελλοντικές υποθέσεις, πρέπει να δοθεί και στις δύο πλευρές επαρκής χρόνος για να παρουσιάσουν την επιχειρηματολογία τους.\nΠροκειμένου να βγει μια απόφαση που θα αποτελέσει ηθικό προηγούμενο, πρέπει να δοθεί και στις δύο πλευρές επαρκής χρόνος για να παρουσιάσουν την επιχειρηματολογία τους\nΠώς σχετίζεται αυτό το παράδειγμα με την πρόκληση που εξαπέλυσε ο Διάβολος—ο οποίος αποκαλείται επίσης «δράκοντας», «φίδι» και «Σατανάς»—κατά του Ιεχωβά, που είναι «ο μόνος Ύψιστος όλης της γης»; (Αποκάλυψη 12:9· Ψαλμός 83:18) Ποιος είναι στ’ αλήθεια ο Διάβολος; Ποιες κατηγορίες έχει εκτοξεύσει εναντίον του Ιεχωβά Θεού; Επίσης, πότε θα τον καταστρέψει τελικά ο Θεός;\nΗ Ανάγκη για Ηθικό Προηγούμενο\nΑυτός που έγινε Διάβολος ήταν αρχικά ένα τέλειο πνευματικό πρόσωπο, ένας από τους αγγέλους του Θεού. (Ιώβ 1:6, 7) Κατέστησε τον εαυτό του Διάβολο όταν κυριεύτηκε από την ιδιοτελή φιλοδοξία να λατρεύεται από τους ανθρώπους. Αμφισβήτησε, λοιπόν, το δικαίωμα του Θεού να κυβερνάει, υπαινισσόμενος μάλιστα ότι ο Θεός δεν αξίζει υπακοή. Κατηγόρησε τους ανθρώπους ότι υπηρετούν τον Θεό μόνο όταν δωροδοκούνται με ευλογίες και ισχυρίστηκε πως, αν υφίσταντο προσωπικά αντιξοότητες, όλοι τους θα “καταριούνταν” τον Δημιουργό τους.—Ιώβ 1:8‐11· 2:4, 5.\nΑυτές οι κατηγορίες του Σατανά απαιτούσαν απαντήσεις οι οποίες δεν μπορούσαν να δοθούν απλώς με μια επίδειξη δύναμης. Στην ουσία, τυχόν εκτέλεση του Διαβόλου στον κήπο της Εδέμ ίσως θα δημιουργούσε σε μερικούς την υπόνοια ότι ο Διάβολος είχε δίκιο. Γι’ αυτό ο Θεός, έχοντας απόλυτη εξουσία, κίνησε τις νομικές διαδικασίες για να τακτοποιηθούν αυτά τα ζητήματα στη διάνοια όλων των παρατηρητών.\nΣε αρμονία με τις αρχές του και την τέλεια δικαιοσύνη του, ο Ιεχωβά Θεός υπέδειξε ότι η κάθε πλευρά έπρεπε να παρουσιάσει μάρτυρες οι οποίοι θα υπεράσπιζαν τη δική της θέση. Ο χρόνος που παραχωρήθηκε έχει δώσει στους απογόνους του Αδάμ την ευκαιρία να ζήσουν και να προσθέσουν τη δική τους μαρτυρία υπέρ του Θεού επιλέγοντας να μείνουν ακέραιοι στο πλευρό του από αγάπη παρά τις όποιες αντιξοότητες.\nΟ Ιεχωβά Θεός γνωρίζει πολύ καλά ότι, ενόσω αυτές οι νομικές διαδικασίες βρίσκονται σε εξέλιξη, οι άνθρωποι εξακολουθούν να υποφέρουν. Είναι, όμως, αποφασισμένος να κλείσει την υπόθεση το ταχύτερο δυνατόν. Η Αγία Γραφή λέει πως ο Ιεχωβά είναι «ο Πατέρας του τρυφερού ελέους και ο Θεός κάθε παρηγοριάς». (2 Κορινθίους 1:3) Αναμφίβολα, «ο Θεός κάθε παρηγοριάς» δεν θα επιτρέψει στον Διάβολο να ζήσει περισσότερο από όσο είναι απαραίτητο, ούτε θα επιτρέψει να παραμείνουν οι συνέπειες της επιρροής του. Από την άλλη πλευρά, ο Θεός δεν θα εξαλείψει τον Διάβολο πρόωρα, προτού λήξει οριστικά η παγκόσμια δικαστική υπόθεση.\nΌταν επιτέλους τακτοποιηθούν τα ζητήματα, το δικαίωμα του Ιεχωβά να κυβερνάει θα έχει δικαιωθεί πλήρως. Η νομική υπόθεση εναντίον του Σατανά θα αποτελεί λυδία λίθο σε όλη την αιωνιότητα. Αν ποτέ εγερθεί ξανά παρόμοια πρόκληση, θα μπορεί να υποδειχθεί το παράδειγμα του Σατανά ως προηγούμενο που δεν χρειάζεται να επαναληφθεί.\nΣτον ορισμένο καιρό, ο Ιεχωβά Θεός θα δώσει στον αναστημένο Γιο του την εντολή να καταστρέψει τον Διάβολο και να αναιρέσει όλα τα έργα του. Η Γραφή μιλάει για τον καιρό κατά τον οποίο ο Χριστός θα «παραδώσει τη βασιλεία στον Θεό και Πατέρα του, όταν θα έχει εκμηδενίσει κάθε κυβέρνηση και κάθε εξουσία και δύναμη. Διότι πρέπει να βασιλεύει ώσπου να βάλει ο Θεός όλους τους εχθρούς κάτω από τα πόδια του. Ως τελευταίος εχθρός, θα εκμηδενιστεί ο θάνατος».—1 Κορινθίους 15:24‐26.\nΗ Γραφή μάς δίνει τη χαρμόσυνη υπόσχεση ότι σε κάθε γωνιά της γης θα επικρατούν παραδεισιακές συνθήκες. Σύμφωνα με τον αρχικό σκοπό του Θεού, οι άνθρωποι θα ζουν σε έναν ειρηνικό παράδεισο! «Οι πράοι . . . θα γίνουν κάτοχοι της γης και θα βρίσκουν εξαιρετική ευχαρίστηση στην αφθονία της ειρήνης». Ναι, «οι δίκαιοι θα γίνουν κάτοχοι της γης και θα κατοικούν για πάντα σε αυτήν».—Ψαλμός 37:11, 29.\nΣκεφτείτε τη λαμπρή προοπτική που περιγράφεται στην Αγία Γραφή για τους υπηρέτες του Θεού: «Δείτε! Η σκηνή του Θεού είναι με τους ανθρώπους, και αυτός θα κατοικεί μαζί τους, και αυτοί θα είναι λαοί του. Και ο ίδιος ο Θεός θα είναι μαζί τους. Και θα εξαλείψει κάθε δάκρυ από τα μάτια τους, και ο θάνατος δεν θα υπάρχει πια, ούτε πένθος ούτε κραυγή ούτε πόνος δεν θα υπάρχουν πια. Τα παλιά έχουν παρέλθει».—Αποκάλυψη 21:3, 4.\nΠοιες ψευδείς κατηγορίες διατύπωσε ο Διάβολος για τον Θεό και τους ανθρώπους;—Ιώβ 1:8‐11.\nΠοιες ιδιότητες του Θεού μάς διαβεβαιώνουν ότι εν καιρώ θα καταστρέψει τον Διάβολο;—2 Κορινθίους 1:3.\nΠοια ελπίδα προσφέρει η Αγία Γραφή;—Αποκάλυψη 21:3, 4.\nΚοινή χρήση Κοινή χρήση Γιατί Δεν Καταστρέφει ο Θεός τον Διάβολο;\nΟΙ ΝΕΑΡΟΙ ΡΩΤΟΥΝ Πώς Μπορώ να Εξηγώ την Άποψη της Αγίας Γραφής για την Ομοφυλοφιλία;\nΈνα Βιβλίο που Μπορείτε να Εμπιστευτείτε—Μέρος 2ο\nΗ ΑΠΟΨΗ ΤΗΣ ΑΓΙΑΣ ΓΡΑΦΗΣ Γιατί Δεν Καταστρέφει ο Θεός τον Διάβολο;\nΑρχεία κειμένου Επιλογές λήψης εκδόσεων ΞΥΠΝΑ! Δεκέμβριος 2010\nΚοινή χρήση Κοινή χρήση ΞΥΠΝΑ! Δεκέμβριος 2010\nΞΥΠΝΑ! Δεκέμβριος 2010\nΈχει ο Διάβολος τη Δύναμη να Εξουσιάζει τους Ανθρώπους;\nΠροκαλεί ο Διάβολος Όλα τα Δεινά;\nΠοιος Κυβερνάει Πράγματι τον Κόσμο;


Σάλαϊ για τη μεταγραφή του: «Ψάχνω λέξεις να το περιγράψω – Είμαι έτοιμος να παίξω»\nΟ Αττίλα Σάλαϊ, ο οποίος πήρε μεταγραφή από τον Απόλλωνα στη Φενέρ, με δηλώσεις του σε μέσο της πατρίδας του, μίλησε για τα όσα συνάντησε στην Τουρκία και τη νέα του ομάδα, λέγοντας πως είναι απερίγραπτα χαρούμενος.\nΜεταξύ άλλων, ο Ούγγρος, τόνισε πως είναι σε θέση να αγωνιστεί στο επόμενο παιχνίδι, αφού είναι απολύτως έτοιμος, ενώ αναφέρθηκε και στον Μεσούτ Οζίλ.\nΓια τη μεταγραφή του: «Προσπαθώ ακόμη να συνέλθω από ταξίδι. Όταν μπήκε το μελάνι στο συμβόλαιο ηρέμησα. Μου έδειξαν το αθλητικό κέντρο και πραγματικά ήταν μεγάλη η έκπληξή μου. Είμαι απερίγραπτα χαρούμενος που ήρθα σε ένα φανταστικό κλαμπ. Στην Κύπρο με τον Απόλλωνα δεν είχα κανένα πρόβλημα αλλά αυτό που έζησα εδώ στην Κωνσταντινούπολη είναι εντυπωσιακό. Ψάχνω λέξεις για να το περιγράψω. Η Κύπρος ήταν ένα βήμα για μένα και τώρα έχω κάνει ακόμη ένα μπροστά. Το γυμναστήριο και οι αίθουσες υπηρεσιών είναι εξοπλισμένες με ‘διαστημική τεχνολογία’. Είναι υπέροχο να είσαι εδώ».\nΓια το πως ήταν η πρώτη του μέρα: «Έκανα προπόνηση το πρωί. Η ομάδα ήταν συγκεντρωμένη πριν από τον αγώνα, με πήγαν και εκεί, που με γνώρισαν σε όλους. Εκεί ήταν όλο το προσωπικό του συλλόγου, τα μέλη του επαγγελματικού προσωπικού και οι παίκτες. Μετά το μεσημεριανό γεύμα, στη συνέχεια μεταφέρθηκαν πίσω στο ξενοδοχείο και μετά ακολούθησε ο αγώνας. Ήμουν ο εαυτός μου. Όλοι ήταν ευγενικοί, με χαιρέτησαν και αντάλλαξα λίγα λόγια με το προσωπικό. Δεν ήταν απλώς ένα είδος επίσημης συνομιλίας, έχουμε ήδη μιλήσει για μερικές λεπτομέρειες».\nΓια την πρόοδο του: «Αναμφίβολα, έχω κάνει βήματα προόδου σε λιγότερο χρόνο από το αναμενόμενο, αλλά πάντα πίστευα ότι με ταπεινότητα και σκληρή δουλειά μπορεί κανείς να επιτύχει τα όνειρα του. Πάντα πίστευα στον εαυτό μου! Το να έρθεις στην Φενέρμπαχτσε είναι πραγματικά ονειρικό».\nΓια τον Μεσούτ Οζίλ με τον οποία θα είναι συμπαίκτες: «Είναι ένας παγκόσμιος σταρ. Υπάρχει μεγάλη ανυπομονησία για την μεταγραφή του. Οι οπαδοί ανυπομονούν να υπογράψει το συμβόλαιό του. Δεν είναι ένας απλώς ποδοσφαιριστής. Είναι παγκόσμιος πρωταθλητής που έπαιξε και στη Ρεάλ Μαδρίτης».\nΑν μπορεί να αγωνιστεί στο επόμενο παιχνίδι: «Είμαι έτοιμος να αγωνιστώ, αφού έρχομαι από παιχνίδι. Η φυσική μου κατάσταση δεν θα είναι εμπόδιο για το ντεμπούτο μου».\nΕνώ κατέληξε λέγοντας πως του τηλεφώνησε ο Ομοσπονδιακός του τεχνικός: «Θα εργάζομαι μέρα με τη μέρα για γίνω καλύτερος παίκτης. Πριν υπογράψω, ρώτησα εδώ για το πρωτάθλημα. Με την υπογραφή του συμβολαίου μου με πήρε τηλέφωνο ο ομοσπονδιακός τεχνικός της Ουγγαρίας. Ήταν ευχαριστημένος με τη μεταγραφή μου, πιστεύει ότι πήρα μια καλή απόφαση».\nΠΑΤΗΣΤΕ ΕΔΩ για να δείτε το δημοσίευμα\nThe post Σάλαϊ για τη μεταγραφή του: «Ψάχνω λέξεις να το περιγράψω – Είμαι έτοιμος να παίξω» appeared first on Thema Sports.\nΚΙΡΖΗΣ: «Θα κάνουμε το παν για να μπούμε στο νέο μας γήπεδο ως πρωταθλητές»!\nΡίχνει κι άλλα «ΠΥΡΑ» ο ΑΠΟΕΛ με νέα φάση: «Τα ανώτατα δώματα της ΚΟΠ έβγαλαν συμπέρασμα;» ΒΙΝΤΕΟ\nΚαρυπίδης για ΠΑΟΚ: «Αυτό θα γίνεται όποτε σας βρίσκω στον δρόμο μου…» (ΦΩΤΟΓΡΑΦΙΑ)\nOAK προς Υπουργό Υγείας: «Σεβόμαστε τα μέτρα, δεν μπορούμε να στηρίξουμε τις αδικίες»\nLIVE: Ανόρθωση - Άρης


ΕΝΟΤΗΤΑ 17 Ο άνθρωπος ζῷον πολιτικὸν (Αριστοτέλης, Πολιτικά, Α 1.10-11, 1253a7-18) Απαντήσεις στις Ενδεικτικές Δραστηριότητες » Φιλο-λογικό ιστολόγιο\n« ΔΙΔΑΚΤΙΚΗ ΕΝΟΤΗΤΑ 16 Η πόλις ΑΡΙΣΤΟΤΕΛΗΣ, Πολιτικά, Α 1.1·8, 1252a1-7· b27-32 (Απαντήσεις στις Ενδεικτικές Δραστηριότητες)\n100 χρόνια από τη Μικρασιατική Καταστροφή »\nΜε ποια ζώα συγκρίνει ο Αριστοτέλης τον άνθρωπο; Ποιο είναι το κοινό πεδίο το οποίο επιτρέπει αυτή τη σύγκριση;\nΟ Αριστοτέλης συγκρίνει τον άνθρωπο προς τα αγελαία ή πολιτικά ζώα, όπως τα μυρμήγκια, τις μέλισσες, τις σφήκες και τον γερανό, τα οποία σχηματίζουν κοινωνίες. Αυτά είναι τα ζώα τα οποία δεν χρειάζεται να εξαναγκασθούν σε συμβίωση και αναλαμβάνουν να διεκπεραιώνουν μια κοινή δραστηριότητα. Ο άνθρωπος όμως πλεονεκτεί ως προς την έναρθρη γλώσσα και ως προς την αίσθηση για το καλό και το κακό, το δίκαιο και το άδικο.\n«Δεν υπάρχει αμφιβολία ότι ο Αριστοτέλης χρησιμοποιεί το επίθετο πολιτικός στην φράση πολιτικόν ζώον θέλοντας να δηλώσει δύο πράγματα συγχρόνως: πρώτον ότι ο άνθρωπος είναι ένα κοινωνικό ζώο, όπως περίπου πολλά άλλα αγελαία ζώα, και δεύτερον ότι ο άνθρωπος είναι το κατεξοχήν κοινωνικό ζώο, διότι μπορεί να υπερβεί την απλή πολιτικότητα = κοινωνικότητα που έχει κοινή με τα άλλα ζώα και να φτάσει στην πολιτικότητα της πόλεως που είναι πιο σύνθετη και πιο τέλεια κοινωνία, η τελειότερη μορφή συμβιωτικής κοινότητας. Και είναι δυνατή η εν λόγω υπέρβαση, επειδή μόνο αυτός διαθέτει υψηλή νόηση και έναρθρο λόγο, δηλαδή γλώσσα και όχι απλώς φωνή.» (Παπαδής Δημ. Αριστοτέλης Πολιτικά τ. Α’ σελ. 99 ΤΟ ΒΗΜΑ)\nΆνθρωπος και ζώα, λόγος και φωνή: να αντιστοιχίσετε τα μέλη του πρώτου ζεύγους με αυτά του δεύτερου. Ποια μηνύματα μεταφέρει η απλή φωνή και ποια ο λόγος;\nΣτα ζώα αντιστοιχεί η απλή φωνή: ο ήχος ή οι ήχοι που βγαίνουν από το στόμα, οι άναρθροι ήχοι. Η ιδιότητα αυτή δείχνει ότι τα ζώα διαισθάνονται μόνο τι είναι λυπηρό – βλαβερό και ευχάριστο – ωφέλιμο.\n«Στα ζώα γενικά η ψυχή είναι και ορεκτική ή αλλοιώς και αισθητική. Όπου υπάρχει αίσθηση, εκεί υπάρχει και όρεξη με την μορφή της επιθυμίας. Η αίσθηση ξεχωρίζει πάντα το ευχάριστο από το δυσάρεστο, ή το αναγκαίο από το επικίνδυνο και αμέσως τότε γεννιέται η επιθυμία για το ευχάριστο ή το αναγκαίο.» (Κ. Τσάτσος Η κοινωνική φιλοσοφία των αρχαίων Ελλήνων, σελ. 212 ΕΣΤΙΑ).\nΑπό την άλλη ο άνθρωπος διαθέτει τον λόγο με τον οποίο κατανοεί και ταυτόχρονα μπορεί να εκφράσει τις έννοιες του καλού και του κακού, του δίκαιου και το άδικου, του όσιου και του ανόσιου, του όμορφου και του άσχημου. (βλέπε σχόλιο βιβλίου σελ. 161)\n«Ο θεωρητικός νους κατέχει τα πρωτεία στον άνθρωπο. Αυτός είναι ο κομιστής στον μύχιο εαυτό μας του θεϊκού στοιχείου και καθιστά τον άνθρωπο ἐπιστήμης δεκτικόν. Με αυτόν ο άνθρωπος συλλογίζεται δηλαδή επιτρέπει μέσα από κάποιες προϋποθέσεις να δομήσει προτάσεις που είναι κρίσεις, τις οποίες συγκροτούν έννοιες. Ο άνθρωπος λοιπόν με τον νου του δομεί τις έννοιες.» (Σαρρής Ν. ΑΡΧΑΙΟΣ ΚΟΣΜΟΣ Φιλοσοφία της κοινωνίας και της Πολιτείας ως τον Αριστοτέλη, σελ. 377-8 ΚΑΚΤΟΣ)\n«Όπως όλοι μας ξέρουμε, τα ζώα δεν μιλούν. Οι λέξεις που χρησιμοποιούμε για να μιλήσουμε για την επικοινωνία στο ζωικό βασίλειο είναι χαρακτηριστικές: τα πρόβατα βελάζουν, τα σκυλιά γαβγίζουν, τα άλογα χλιμιντρίζουν κλπ. Ο άνθρωπος όμως μιλάει. Πού βρίσκεται η διαφορά ανάμεσα στον τρόπο με τον οποίο επικοινωνούν τα ζώα και στον τρόπο με τον οποίο επικοινωνούν οι άνθρωποι;\nΤο σκυλί γαβγίζει για να εκφράσει την απειλή που νιώθει, γιατί κάποιος ξένος (άνθρωπος ή ζώο) βρίσκεται μπροστά του ή για να εκφράσει τη χαρά του που βλέπει το αφεντικό του. Από τη σχέση μας με τα ζώα όλοι έχουμε προσέξει ότι αυτές οι συμπεριφορές ή αντιδράσεις τους γεννιούνται πάντα όταν κάτι στο περιβάλλον τους τις προκαλεί δηλαδή,, το σκυλί δεν θα γαβγίσει αν δεν αισθανθεί άμεσα την απειλή του ξένου που μπαίνει στον δικό του χώρο ή αν δεν αισθανθεί την παρουσία του αφεντικού (αν δεν το μυρίσει , αν δεν το ακούσει, αν δεν το δει).\nΤέτοιες συμπεριφορές παρατηρούμε και στους ανθρώπους. Όταν λ.χ πονάμε πολύ, βογκούμε, ή μουγκρίζουμε από τον πόνο. Όταν τρομάζουμε, βγάζουμε μια κραυγή, πχ αχ! Όπως το σκυλί δεν γαβγίζει, αν δεν υπάρχει φανερή απειλή, έτσι κι εμείς δεν βογκάμε, δεν μουγκρίζουμε, δεν κραυγάζουμε, αν δεν πονάμε ή αν δεν φοβόμαστε κάτι που μας απειλεί άμεσα. Κάτι δηλαδή στο περιβάλλον τους που συμβαίνει εκείνη τη στιγμή, ένα ερέθισμα, κάνει και τον άνθρωπο και τα ζώα να βγάζουν αυτούς τους ήχους. Οι ήχου αυτοί που βγάζουν και οι άνθρωποι και τα ζώα σε τέτοιες περιπτώσεις είναι οι άμεσες αντιδράσεις τους σε αυτά τα ερεθίσματα. Με άλλα λόγια, με το γάβγισμά του ο σκύλος, με το βέλασμα του το πρόβατο, με το χλιμίντρισμά του το άλογο, με το βογκητό και το μούγκρισμά του ο άνθρωπος, αντιδρούν άμεσα σε ερεθίσματα που προέρχονται από τον κόσμο στον οποίο ζουν.\nΤο γάβγισμά εκφράζει άμεσα το συναίσθημα του φόβου ή της χαράς που νιώθει το σκυλί. Το βογκητό στους ανθρώπους εκφράζει, και αυτό , άμεσα τον πόνο που νιώθουμε. Και εδώ ακριβώς μπορούμε να δούμε τη διαφορά με τη γλώσσα. Η λέξη πόνος διαφέρει από το μουγκρητό ή το βογκητό του πόνου, γιατί μπορούμε να τη χρησιμοποιήσουμε και όταν δεν πονάμε. Πχ όταν λέμε Πονούσε η κοιλιά μου χτες όλη τη νύχτα, μιλάμε για ένα αίσθημα πόνου που δεν το έχουμε τη στιγμή που μιλάμε. Η λέξη πόνος, δηλαδή, σε αντίθεση με το βογκητό, δεν χρειάζεται το συναίσθημα του πόνου, για να χρησιμοποιηθεί.»\nΑ. Φ. Χρηστίδης «Ιστορία της Αρχαίας Ελληνικής Γλώσσας» Ινστιτούτο Νεοελληνικών Σπουδών. ΤΟ ΒΗΜΑ\nΝα εντοπίσετε τις δύο αναφορές του Αριστοτέλη στη φύση. Πώς αντιμετωπίζει τη φύση ο φιλόσοφος;\n«Οὐθὲν γάρ, ὡς φαμέν, μάτην ἡ φύσις ποιεῖ.»\n«Σε αυτήν την περίπτωση η φύση πρέπει να νοηθεί όχι ως υπερβατική αρχή, αλλά ως συλλογικός όρος που περιλαμβάνει τις φύσεις όλων των φυσικών σωμάτων που συνεργάζονται αρμονικά.» (W. D. Ross Αριστοτέλης σελ. 104-5 ΜΙΕΤ)\n«Ως γνωστόν ο Αριστοτέλης φτάνει έως την υποστασιοποίηση της φύσης, με εκφράσεις του τύπου «η φύση δεν κάνει τίποτα μάταιο», θέλοντας να τονίσει την κυριαρχία του τέλους, όπως στη φράση: «τι εμποδίζει τη φύση να ενεργεί όχι για κάποιο σκοπό ούτε προς το καλύτερο» («Περί φύσεως 198b16-17»), φράση που αποδίδει στη φύση ενεργητικό και σκόπιμο τρόπο δράσης. […] Τέτοιες φράσεις μαρτυρούν την εδραιωμένη πεποίθηση του Αριστοτέλη ότι υπάρχει μια ανεξάρτητη αντικειμενική πραγματικότητα με τους δικούς της «νόμους» και τη δική της «λογική». «Βασίλης Κάλφας «Αριστοτέλης Περί Φύσεως σελ. 57 Εκδόσεις ΠΟΛΙΣ»\n«μέχρι γὰρ τούτου ἡ φύσις αὐτῶν ἐλήλυθε»\n«Η φύση είναι έμφυτη ορμή προς κίνηση. Η φύση ενός πράγματος ταυτίζεται με την μορφή του, όπως διατυπώνεται στον ορισμό του, δηλαδή με τον χαρακτήρα που αποκτά, όταν έχει πλήρως αναπτυχθεί. Ένα πράγμα είναι αυτό που είναι, έχει τη φύση του με τον πληρέστερο τρόπο, όταν υπάρχει ἐνεργεία, όταν φτάσει στην μορφή του, περισσότερο από ό,τι υπάρχει δυνάμει, δηλαδή, όταν υπάρχει γι’ αυτό η απλή ύλη.» (W. D. Ross Αριστοτέλης σελ. 102-3 ΜΙΕΤ).\n«Ο Αριστοτέλης ορίζει τη φύση και το φυσικό πράγμα, ως κάτι το οποίο αποτελείται από ύλη και κλείνει μέσα του μια αρχή της κίνησης.» (Ingemar During Αριστοτέλης τ. β’ σελ. 373 ΜΙΕΤ)\nΗ έννοια ζῷον χρησιμοποιείται στο απόσπασμα ως έννοια γένους. Ποια είναι η ειδοποιός διαφορά που διακρίνει τον άνθρωπο από τα υπόλοιπα ζῷα;\n«τοῦτο γὰρ πρὸς τὰ ἄλλα ζῷα τοῖς ἀνθρώποις ἴδιον, τὸ μόνον ἀγαθοῦ καὶ κακοῦ καὶ δικαίου καὶ ἀδίκου καὶ τῶν ἄλλων αἴσθησιν ἔχειν·»\nΜε τον λόγο ο άνθρωπος αποδεικνύει ότι κατανοεί συνθετότερες έννοιες που όλες οδηγούν και περιέχονται στην έννοια τις δικαιοσύνης. Αυτό το ιδιαίτερο χαρακτηριστικό τον οδηγεί να δηλώνει αυτή την έννοια στους συνανθρώπους του με τους οποίους συμβιώνει και ταυτόχρονα και ατομικά και συλλογικά να πράττει με γνώμονα τη δικαιοσύνη, δηλαδή να διαμορφώνει τις διαπροσωπικές, κοινωνικές και πολιτικές σχέσεις του με βάση αυτήν την έννοια.\n«Ο άνθρωπος δεν αντιλαμβάνεται το δίκαιο ως κάτι που συμφέρει και ωφελεί μόνο τον ίδιο ως άτομο, αλλά ανάγεται δια του λόγου και σε μια ευρύτερη έννοια του δικαίου, του δικαίου δηλαδή που ταυτίζεται με το κοινό αγαθό ή αλλιώς κοινό συμφέρον. Η υπέρβαση του ατομικού συμφέροντος συνιστά θεμελιώδη διαφορά του ανθρώπου από τα άλλα ζώα. Όταν μιλάει ο Αριστοτέλης για την αἴσθησιν (του λυπηρού και του ηδέος ή του δικαίου και του αδίκου) εννοεί λέει ο Zeller ένα είδος άμεσης γνώσης σε αντίθεση προς την επιστημονική γνώση.» (Παπαδής Δημ. Αριστοτέλης Πολιτικά τ. Α’ σελ. 478-9 σημ. 16 ΤΟ ΒΗΜΑ)\n«Στο μέτρο όμως που ο άνθρωπος δεν επιδιώκει απλώς την επιβίωση αλλά το εὖ ζῆν, την ευτυχία, χαρακτηρίζεται από μια ιδιότητα που, από βιολογική άποψη, διακρίνει μόνο το ανθρώπινο είδος, τον λόγον. Ο λόγος (δηλαδή πριν απ’ όλα η γλώσσα) μπορεί […] να καταστήσει σαφές τι είναι επωφελές και τι επιζήμιο, τι δίκαιο και τι άδικο. Η γλώσσα παρέχει συνεπώς, ως μέσο επικοινωνίας την δυνατότητα να συμφωνήσουμε για το τι είναι επωφελές και να καταλήξουμε στη συνέχεια στο δίκαιο. Ο λόγος, όμως αυτός, δεν είναι πια ορμή, αλλά προϋποθέτει την ανθρώπινη ελευθερία και εμπεριέχει απλώς την δυνατότητα της καλής ή κακής χρήσης του. Το επίπεδο ενός πολιτεύματος καθορίζεται συνεπώς, ανάλογα με το τι μπορεί να διαμορφώσει μια συγκεκριμένη ομάδα ανθρώπων μέσω του λόγου, και από το κατά πόσον μπορεί να υπερνικήσει τις φυσικές ορμές της.» (Kullman W. Η πολιτική σκέψη του Αριστοτέλη σελ. 97-98 ΜΙΕΤ)\nΔιερεύνηση: Γιατί ο Αριστοτέλης πιστεύει ότι η μετοχή του ανθρώπου στο αίσθημα του δικαίου και του αδίκου, του καλού και του κακού, και άλλων τέτοιων αντιστίξεων, οδηγεί στη σύσταση κοινωνιών;\nΌπως τονίζεται και στον Πρωταγόρα (Ζεὐς… Ἑρμῆν πέμπει ἄγοντα εἰς ἀνθρώπους αἰδῶ τε καὶ δίκην, ἵν’ εἶεν πόλεων κόσμοι τε καὶ δεσμοὶ φιλίας συναγωγοί….ὅταν δὲ εἰς συμβουλὴν πολιτικῆς ἀρετῆς ἴωσιν, ἣν δεῖ διὰ δικαιοσύνης πᾶσαν ἰέναι καὶ σωφροσύνης, εἰκότως ἅπαντος ἀνδρὸς ἀνέχονται, ὡς παντὶ προσῆκον ταύτης γε μετέχειν τῆς ἀρετῆς ἢ μὴ εἶναι πόλεις.), η δικαιοσύνη είναι ο συνεκτικός δεσμός μεταξύ των ανθρώπων καθώς εξισορροπεί τις διαφορετικές και πολλές φορές συγκρουόμενες τάσεις και συμφέροντα μέσα στις ανθρώπινες κοινωνίες. Όταν επικρατεί η δικαιοσύνη, από την οποία απορρέουν και οι έννοιες του καλού και του όμορφου, οι άνθρωποι ζουν ήρεμα, ειρηνικά με σχετική πάντα σταθερότητα και ελπίδα ότι ο αγώνας τους ο καθημερινός θα αποφέρει καρπούς και για τους ίδιους και για το σύνολο. Ως εκ τούτου η αντίληψη του δικαίου και η διάκρισή του από το άδικο και η γλωσσική του έκφραση συντελεί στην σύσταση, οργάνωση και ακμή των κοινωνιών.\n«Η επικοινωνία ως προς το δίκαιο και το άδικο (η σύλληψη και έκφραση ηθικών εννοιών) δημιουργεί την οικία και την πόλη. Ο λόγος δεν μπορεί να νοηθεί εκτός κοινωνίας και ο άνθρωπος μαθαίνει να χρησιμοποιεί τον ηθικό και γλωσσικό κώδικα της κοινότητας μέσα στην οποία ζει. Μπορούμε να πούμε πως η φωνή είναι αναγκαία για το ζῆν ενώ ο λόγος για το εὖ ζῆν.» (ΚΕΕ Αξιολόγηση τ. β’σελ.71)\n«Στον λόγο ανάγεται ασφαλώς και η φυσική πολιτικότητα του ανθρώπου: ο άνθρωπος φύσει πολιτικόν ζώον με τη στενότερη και κυριολεκτική σημασία της φράσης, διότι η δημιουργία της πόλεως προϋποθέτει τη δυνατότητα συμμετοχής των πολιτών της στις αξίες του συμφέροντος, του αγαθού και του δικαίου. Την δυνατότητα όμως αυτή την διαθέτουν μόνον όσοι έχουν αίσθηση αυτών των αξιών και την αίσθηση αυτή την έχουν, όπως είναι προφανές, μόνο όσοι διαθέτουν λόγο, τη δύναμη της λογικής. Δεν αρκεί όμως για τη δημιουργία της πόλεως, και φυσικά και των άλλων συμβιωτικών κοινοτήτων των ανθρώπων, η ύπαρξη της αίσθησης αυτών των αξιών. Είναι απολύτως αναγκαία και η ύπαρξη της δυνατότητας επικοινωνίας των μελών της πόλεως, όσον αφορά τις εν λόγω αξίες, και της ενεργού συμμετοχικής συνεργασίας για την πραγμάτωση και ανάπτυξη αυτών των αξιών. Και αυτήν ακριβώς τη δυνατότητα την παρέχει η γλώσσα, ο έναρθρος λόγος, χαρακτηριστικό γνώρισμα των ανθρώπων. Και αυτή όμως η δυνατότητα και ικανότητα του ανθρώπου να εκφράζεται μέσα από τον έναρθρο λόγο οφείλεται στη λογικότητα του, στην οποία ανάγεται η ικανότητά του να αντιλαμβάνεται τι είναι συμφέρον και βλαβερό, τι είναι αγαθό και κακό, τι είναι δίκαιο και άδικο. Και συνιστά αυτή η ικανότητα του, αυτή η πνευματική του δύναμη την ειδοποιό διαφορά του ανθρώπου: τοῦτο γὰρ πρὸς τὰ ἄλλα ζῷα τοῖς ἀνθρώποις ἴδιον, τὸ μόνον ἀγαθοῦ καὶ κακοῦ καὶ δικαίου καὶ ἀδίκου καὶ τῶν ἄλλων αἴσθησιν ἔχειν . Δηλαδή αν ο άνθρωπος δεν είχε λογική ψυχή, δεν θα είχε αίσθηση του αγαθού και του δικαίου και των άλλων. Και αν δεν είχε αίσθηση αυτών, δεν θα είχε και τον έναρθρο λόγο τη γλώσσα, για να εκφράζει τις έννοιες και αξίες. Διότι η γλώσσα υπάρχει, για να μπορεί ο άνθρωπος να εκφράζει αυτές τις δυνατότητες και ικανότητές του. Η γλώσσα με άλλα λόγια προϋποθέτει την ύπαρξη της λογικής ψυχής, του ανθρώπινου λόγου.» (Παπαδής Δημ. Αριστοτέλης Πολιτικά τ. Α’ σελ. 119-120 ΤΟ ΒΗΜΑ)


Ο φακός TrueLUX® Macro της Hitcase είναι ιδανικός για macro φωτογραφίσεις με απίστευτη λεπτομέρεια, με μεγέθυνση 3x και απόσταση εργασίας 12-22mm, προσφέροντας ευκολότερη χρήση απ' ότι οι παραδοσιακοί φακοί Macro.\nΟ φακός TrueLUX Macro είναι αδιάβροχος, με αντοχή στους κραδασμούς. Κατασκευασμένος με γυαλί 2 στοιχείων και με βάρος μόλις 10 γραμμάρια, αυτός ο συμπαγής φακός είναι πραγματικά ο καλύτερος στην κατηγορία του, επιτρέποντάς σας να καταγράφετε εκπληκτικές κοντινές φωτογραφίες μικρών αντικειμένων ακόμα και κάτω από το νερό.\nΠροσαρτάτε βιδωτά ή μαγνητικά στις θήκες της Hitcase.\nΜέγεθος: Ø29.0mm x 11.9mm / Βάρος: 10g\nΦακός από γυαλί 2 στοιχείων\nΑπόσταση λήψης 12-22 mm


Η κλινική ΛΗΤΩ κάνει προσλήψεις- Δες τις ειδικότητες που αναζητά | It's Possible\nαρχικηΟΙΚΟΝΟΜΙΑΗ κλινική ΛΗΤΩ κάνει προσλήψεις- Δες τις ειδικότητες που αναζητά\nΠροσλήψεις κάνει η κλινική ΛΗΤΩ. «Οι άνθρωποι που εργάζονται στο ΛΗΤΩ, διακρίνονται για τον επαγγελματισμό τους, το ομαδικό πνεύμα, το ήθος αλλά και το υψηλό αίσθημα ευθύνης που έχουν ως προς τους συνανθρώπους μας – ασθενείς και συγγενείς αυτών.\nΑπό την ίδρυση του το ΛΗΤΩ, έχει δεσμευτεί στην ανάδειξη και αξιοποίηση του ανθρώπινου δυναμικού του, μέσω της επιλογής, εκπαίδευσης και αξιολόγησης, αναγνωρίζοντας το ως ένα από τα σημαντικότερα κεφάλαια της Εταιρίας.\nΣήμερα η Εταιρία απασχολεί συνολικά 258 άτομα έμμισθο προσωπικό και διατηρεί ενεργό δίκτυο 700 περίπου συνεργαζόμενων ιατρών όλων των ειδικοτήτων» σημειώνει η κλινική.\nΗ Κλινική ΛΗΤΩ επιθυμεί να προσλάβει άτομα στις εξής θέσεις εργασίας:\nΝοσηλευτής/τρια (ΑΕΙ, ΤΕΙ)\nΒοηθητικό προσωπικό (Λαντζέρα/ης)\nΔιοικητικός Υπάλληλος / Γραμματειακή Υποστήριξη (Διοίκηση Μονάδων Υγείας & Πρόνοιας,\nΜουσών 7-13, 115 24, ΑΘΗΝΑ\nΤηλ: 2106902415, Fax: 2106902416


ΠΕΝΤΑΛΙΑ: Διεθνής Οικονομία - Ο νέος οικονομικός πόλεμος του πετρελαίου\nΟι ειδικοί του κλάδου υπολογίζουν ότι το αργότερο στα μέσα του 2015 θα πάρει και πάλι την ανιούσα, τόσο επειδή θα αυξηθεί και πάλι η ζήτηση -κυρίως από τις αναπτυσσόμενες χώρες- όσο και επειδή θα μειωθεί η προσφορά, αφού η χαμηλή τιμή δεν ευνοεί νέες επενδύσεις εξόρυξης ακριβών κοιτασμάτων.\nΤο φθηνό πετρέλαιο και οι κυρώσεις οδήγησαν στην κατρακύλα του ρωσικού νομίσματος, την οποία με πολύ κόπο -και πολλές πωλήσεις συναλλαγματικών αποθεμάτων- κατάφερε την τελευταία εβδομάδα να συγκρατήσει η κυβέρνηση της Μόσχας\nΑυτός, άλλωστε, είναι ο βασικός λόγος που επικαλούνται ευθαρσώς οι Σαουδάραβες για να μη μειώσουν εδώ και τώρα την παραγωγή τους, ώστε να ανέβουν άμεσα οι τιμές του πετρελαίου. Στις χώρες της αραβικής χερσονήσου και του περσικού κόλπου το κόστος άντλησης του μαύρου χρυσού είναι μηδαμινό, σχεδόν βγαίνει μόνο του, οπότε τα περιθώρια κέρδους τους είναι μεγάλα, ακόμη κι όταν η τιμή πέφτει. Την ίδια ώρα, είναι πολύ ακριβότερο το πετρέλαιο που βγαίνει από τις πλατφόρμες της Βόρειας Θάλασσας, της Αρκτικής και των ακτών της Βραζιλίας, από τις πετρελαιοπηγές της Δυτικής Αφρικής και της Σιβηρίας, κι ακόμη ακριβότερο αυτό που βγαίνει με την -περιβαλλοντικά άκρως αμφιλεγόμενη- μέθοδο fracking από τα σχιστολιθικά πετρώματα των Ηνωμένων Πολιτειών και του Καναδά. Οι Σαουδάραβες, με αυτόν τον «πόλεμο» των τιμών, προσπαθούν να διατηρήσουν το φθίνον μερίδιό τους στην παγκόσμια αγορά, κάνοντας δύσκολη τη ζωή των ανταγωνιστών τους. Όχι μόνο αυτών που έχουν στο μάτι οι σύμμαχοί τους Αμερικανοί -Ρωσία, Βενεζουέλα, Ιράν-, αλλά πρωτίστως των ίδιων των ΗΠΑ. Σύμφωνα με τις εκτιμήσεις της Goldman Sachs, εάν παραμείνει για λίγο ακόμη η τιμή του πετρελαίου κάτω από τα 70 δολάρια το βαρέλι, απειλούνται επενδυτικά σχέδια εξόρυξης ύψους άνω των 900 δισεκατομμυρίων δολαρίων, κυρίως στο fracking.\nΌσο η τιμή παραμένει χαμηλή, κερδισμένες είναι οι χώρες που εισάγουν πετρέλαιο - αλλά και φυσικό αέριο, η τιμή του οποίου είναι συνδεμένη με αυτήν του μαύρου χρυσού. Όσο περισσότερο πετρέλαιο εισάγουν, τόσο περισσότερα χρήματα εξοικονομούν. Με την τιμή στα 110 δολάρια το βαρέλι, η αξία της παγκόσμιας παραγωγής ήταν 3,6 τρισεκατομμύρια δολάρια, σήμερα είναι σχεδόν δύο τρισεκατομμύρια. Για τις βιομηχανικές χώρες και τις ενεργοβόρους βιομηχανίες, η μείωση του κόστους ενέργειας είναι τεράστιο δώρο, όπως και για τους κοινούς θνητούς, που θα μπορέσουν αυτό τον χειμώνα να ζεσταθούν φθηνότερα και να γεμίζουν το ρεζερβουάρ του αυτοκινήτου τους συχνότερα. Αλλά και στην παγκόσμια ανάπτυξη κάνει καλό το φθηνό πετρέλαιο, αν πιστέψει κανείς τις εκτιμήσεις του Διεθνούς Νομισματικού Ταμείου, σύμφωνα με τις οποίες για κάθε 10% μείωση της τιμής του αυξάνεται 0,2% το παγκόσμιο ΑΕΠ. Αυτός ο λογαριασμός έχει να κάνει με το ποιοι παίρνουν τα λεφτά - που τώρα παίρνουν πολύ λιγότερα. Σύμφωνα με τις εκτιμήσεις, τα δισεκατομμύρια των κοινών θνητών ξοδεύουν πολύ περισσότερο, αγοράζοντας αγαθά ευρείας κατανάλωσης, απ' ό,τι οι πάμπλουτοι Άραβες σεΐχηδες, οι διεφθαρμένοι κυβερνήτες της Νιγηρίας ή οι οπλαρχηγοί της Λιβύης και του Ισλαμικού Κράτους.\nΩστόσο, εάν η τιμή παραμείνει για μεγάλο διάστημα χαμηλή, απειλείται η επιβίωση εκείνων των χωρών που στηρίζουν τον προϋπολογισμό τους στα έσοδα από το πετρέλαιο. Οι ΗΠΑ δεν ανήκουν σ' αυτή την κατηγορία, αν και επωφελήθηκαν πολύ από το δικό τους πετρέλαιο, που τους απεξάρτησε ως ένα βαθμό από τις εισαγωγές. Αλλά σ' αυτή την κατηγορία ανήκει η Βενεζουέλα, για παράδειγμα, που στηρίζει το 50% των συνολικών εσόδων της στο πετρέλαιο. Και, το κυριότερο, σ' αυτή την κατηγορία ανήκει κι η Ρωσία, η οποία επιπλέον πλήττεται αυτή την περίοδο και από τις κυρώσεις της Δύσης σε βάρος της, εξαιτίας της ουκρανικής κρίσης. Πέραν όλων των άλλων, οι κυρώσεις αυτές -και η πιθανότητα να ενταθούν- έχουν ως αποτέλεσμα τεράστια φυγή κεφαλαίων από τη Ρωσία, όχι μόνο των ξένων επενδυτών, αλλά και της εγχώριας οικονομικής ολιγαρχίας.\nΤο φθηνό πετρέλαιο και οι κυρώσεις οδήγησαν στην κατρακύλα του ρωσικού νομίσματος, την οποία με πολύ κόπο -και πολλές πωλήσεις συναλλαγματικών αποθεμάτων- κατάφερε την τελευταία εβδομάδα να συγκρατήσει η κυβέρνηση της Μόσχας. Ωστόσο, ο πρωθυπουργός της χώρας Ντιμίτρι Μεντβέντεφ, προειδοποιεί για τον κίνδυνο να βυθιστεί η Ρωσία σε βαθιά ύφεση, ενώ και ο πρόεδρος Βλαντίμιρ Πούτιν φρόντισε να προετοιμάσει τους πολίτες του για «δύο χρόνια κρίσης, από την οποία όμως η Ρωσία θα βγει ισχυρότερη».\nΜόνο που ο έξω κόσμος δεν συμμερίζεται την αισιοδοξία του Πούτιν. Κι ενώ οι Αμερικανοί είναι ευτυχείς που οι κυρώσεις είχαν το «ποθητό» αποτέλεσμα, οι Ευρωπαίοι φοβούνται όλο και περισσότερο τι μπορεί να σημάνει τόσο οικονομικά όσο και πολιτικά μια ρωσική κρίση, ανάλογη με την καταστροφική της δεκαετίας του 1990, στη γηραιά ήπειρο. Κάθε μέρα που περνάει, βρίσκεται ένας ακόμη Ευρωπαίος πολιτικός που να ζητεί την επανεξέταση των κυρώσεων και τον διάλογο με τη Μόσχα, ακόμη και με το... τίμημα της ανοχής του πιο δύσκολου τετελεσμένου, της προσάρτησης της Κριμαίας από τη Ρωσία. Αρχικά, το μόνο που φοβούνταν οι Ευρωπαίοι -και κυρίως οι Γερμανοί, που έχουν τη μεγαλύτερη εξάρτηση από τη Ρωσία- ήταν οι επιπτώσεις των κυρώσεων στις δικές τους οικονομίες. Μετά το κραχ του ρουβλιού προ δεκαημέρου, όμως, άρχισαν να φοβούνται πολύ περισσότερα: Τις οικονομικές επιπτώσεις μιας ρωσικής οικονομικής κατάρρευσης, αλλά και τις επιπτώσεις από μια πολιτική αστάθεια στη Ρωσία, εάν προκύψει λόγω κρίσης. Στερνή τους γνώση...\nΔημοσιεύτηκε στις 28/12/2014


Εξαγγελίες Κικίλια για το Φάρμακο | Virus.com.gr\nHome Featured Εξαγγελίες Κικίλια για το Φάρμακο\nΑνατροπές στη φαρμακευτική πολιτική ετοιμάζει το Υπουργείο Υγείας. Σύμφωνα με τον Υπουργό Υγείας θα υπάρξουν αλλαγές στον επιμερισμό του προϋπολογισμού, αντικίνητρα για τον έλεγχο των ποσοτήτων, ενώ εξετάζονται και τροποποιήσεις και στην τιμολογιακή πολιτική, ακόμη και των γενοσήμων.\nΜια σειρά αλλαγών στο Φάρμακο σχεδιάζει η νέα ηγεσία της Αριστοτέλους, ευελπιστώντας πως θα της επιτρέψουν να επιτύχει τον εξορθολογισμό της δαπάνης. Όπως ανέφερε ο Βασίλης Κικίλιας από το βήμα του Συνεδρίου της Ναυτεμπορικής, η Επιτροπή HTA θα αναδιαρθρωθεί, ενώ η Επιτροπή Διαπραγμάτευσης θα ενισχυθεί. Παράλληλα, θα μπουν ειδικά φίλτρα για τον έλεγχο της ποσότητας των φαρμάκων τα οποία διακινούνται στα νοσοκομεία και στα φαρμακεία.\nΜάλιστα, ο Υπουργός Υγείας μίλησε για έλεγχο των ποσοτήτων που διακινούνται, με στόχο να μειωθεί στο μέσο όρο της Ευρωπαϊκής Ένωσης. Μάλιστα, εξετάζεται και η θέσπιση ενός επιπρόσθετου clawback, ως αντικίνητρο για όσους αποτυγχάνουν. «Αν αυτό δεν καταστεί σαφές και δεν γίνει αποδεκτό από όλους, τότε θα έρθουμε με επιπρόσθετο clawback της τάξης του 30% για αυτούς οι οποίοι δεν συμμορφώνονται», ανέφερε.\nΔιαβάστε επίσης: 5 + 1 προϋποθέσεις για βιώσιμη φαρμακευτική πολιτική\nΗ Αριστοτέλους, όμως, ετοιμάζεται να υλοποιήσει και ένα μέτρο που αποτελεί αίτημα της ελληνικής φαρμακοβιομηχανίας εδώ και αρκετό καιρό. Ο λόγος για τον επιμερισμό του κλειστού προϋπολογισμού της δημόσιας φαρμακευτικής δαπάνης σε τρεις υπο-προϋπολογισμούς, για τα on patent, τα φάρμακα του Ν.3816 και τα φάρμακα εκτός προστασίας (off patent + γενόσημα).\n«Θα νομοθετήσουμε και σε ό,τι έχει να κάνει με το φάρμακο, με δύο διαφορετικούς προϋπολογισμούς. Τον ένα για τα ΦΥΚ και τον άλλον για τα off-pattern και τα γενόσημα, να δημιουργηθεί δικαιοσύνη γιατί είναι προφανές και το ξέρουν όλοι, ότι τα ΦΥΚ με βάση το clawback συμπαρασύρουν στον υπέρτατο βαθμό και τα υπόλοιπα φάρμακα», δήλωσε.\nΤην ίδια ώρα, όμως, φαίνεται να αποδέχεται εμμέσως πως υπάρχει περιθώριο μειώσεων των τιμών των γενοσήμων. «Για να είμαι δίκαιος, συνεννοήθηκα και αυτό είναι δίκαιο, ότι τα γενόσημα θα έρθουν στην τιμή του μέσου όρου της Ευρωπαϊκής Ένωσης», ξεκαθάρισε ο κ. Κικίλιας.\nΜαλιστα, ο Υπουργός Υγείας άφησε ανοικτό το ενδεχόμενων νέων αλλαγών στη διαδικασία της τιμολόγησης, επισημαίνοντας ότι οι αλλαγές στις τιμές δεν θα αφορούν μόνο στα γενόσημα. «Από την άλλη θα ξέρουν οι κύριοι των πολυεθνικών εταιρειών ότι υπάρχει λιανική τιμή και θα δούμε, όταν θα βγει το δελτίο τιμών φαρμάκου προς το τέλος της χρονιάς, ποια θα είναι αυτή και πώς θα υπολογίζεται», ανέφερε χαρακτηριστικά.\nΟ κ. Κικίλιας έκανε λόγο και για επανεξέταση του τέλους εισόδου 25%, για τα νέα φάρμακα. «Είναι ένα μέτρο κομμουνιστικό το οποίο εμείς δεν το δεχόμαστε», σημείωσε.\nTags: claw backclawbackoff patentOn patentrebateΓενόσημαΤιμολόγησηΦαρμακευτική ΔαπάνηΦΥΚ


ΣΧΟΛΗ ΓΟΝΕΩΝ: ΑΝΟΙΧΤΗ ΠΡΟΣΚΛΗΣΗ ΣΤΗΝ 5η ΔΙΑΔΙΚΤΥΑΚΗ ΣΥΝΑΝΤΗΣΗ | ΔΗΜΟΣ ΚΗΦΙΣΙΑΣ\nΜε πρωτοβουλία της Δημοτικής Συμβούλου του δήμου Κηφισιάς και Προέδρου της Κοινωνικής Μέριμνας, της ΔΕΠ και των Παιδικών Σταθμών, κυρίας Κατερίνας Καραλή, προσκαλούνται όλοι οι ενδιαφερόμενοι δημότες να συμμετέχουν ενεργά στη Σχολή Γονέων. Είτε έχετε ήδη παιδιά είτε προγραμματίζετε να αποκτήσετε, είστε ευπρόσδεκτοι να δηλώσετε τη συμμετοχή σας στέλνοντας απλώς ένα mail στην ηλεκτρονική διεύθυνση sxoligonewnkifissias@gmail.com από την 1/3/2021 μέχρι και τις 7/3/2021. Τα μόνα στοιχεία που χρειάζεται να αναφέρετε στο mail αυτό είναι το ονοματεπώνυμό σας και ένα τηλέφωνο επικοινωνίας. Θα τηρηθεί σειρά προτεραιότητας. Μέγιστος αριθμός συμμετεχόντων: 30 άτομα\nΣτην 5η διαδικτυακή μας συνάντηση, που θα λάβει χώρα τη Δευτέρα, 8/3/2021, στις 19:00 - 19:45, θα συζητήσουμε για τις συγκρουσιακές σχέσεις μεταξύ γονέων και παιδιών, καθώς επίσης τρόπους εξομάλυνσής τους.


Τα ζώδια για σήμερα Τρίτη 05 Οκτωβρίου - Το Παρελθόν Θα Μας Τραβήξει | ThessNews\nΑρχική / LIFESTYLE / ΖΩΔΙΑ / Τα ζώδια για σήμερα Τρίτη 05 Οκτωβρίου – Το Παρελθόν Θα Μας Τραβήξει\n05/10/2021 5:45 πμ\nΤα ζώδια για σήμερα Τρίτη 05 Οκτωβρίου – Το Παρελθόν Θα Μας Τραβήξει\nΕίσαι πολύ απασχολημένη για ν’ ασχοληθείς με τον έρωτα? Αν έτσι πιστεύεις, πιθανόν να είναι θέμα επιλογής. Θα ωφεληθείς όμως περισσότερο αν είσαι ευέλικτη και ανοιχτόμυαλη τώρα, απέναντι στην ικανοποίηση και την άνεση που μπορούν να σου προσφέρουν τα θέματα της καρδιάς και της σάρκας. Γνωρίζεις πως αν θέλεις να βρεις χρόνο στο πολυάσχολο πρόγραμμά σου, μπορείς. Όπως επίσης γνωρίζεις, πως μπορείς να ασχοληθείς και με πολλά άλλα απολαυστικά πράγματα!\nΜπορεί να σου φαίνεται πως πρέπει να δημιουργήσεις μια λίστα προτεραιοτήτων σχετικά με τις ρομαντικές ανάγκες και τις παθιασμένες επιθυμίες σου. Αν είσαι ελεύθερη μπορεί να χρειαστεί να αξιολογήσεις με ειλικρίνεια πόσα απ’ αυτά που επιθυμείς να ζήσεις είναι ρεαλιστικά και τι περιορίζεται στη σφαίρα της φαντασίας. Αν βρίσκεσαι σε σχέση, αυτός που αγαπάς πιθανόν να θέλει να ακούσει για τις φαντασιώσεις… που μπορείτε να εξερευνήσετε μαζί.\nΗ συνεργασία είναι το εισιτήριό σου για να ενισχύσεις υπέροχα το δεσμό σου ή για να έρθεις πιο κοντά με το άτομο που σου αρέσει. Ναι, η συνεργασία με κάποιον που έχεις στο μυαλό σου ή αγαπάς με όλη σου την καρδιά θα διευκολύνει ένα έργο. Θα δημιουργήσει επίσης έναν ισχυρότερο δεσμό εμπιστοσύνης μεταξύ σας. Κάνοντας κάτι σόλο μπορεί να σου ταίριαζε στο παρελθόν. Άφησε όμως τώρα την συνεργασία, να κάνει πραγματικότητα ένα όνειρο!\nΌ, τι προκύπτει απροσδόκητα στην ερωτική σου ζωή, δεν πρέπει να το θεωρήσεις σαν θεϊκό εμπόδιο σε οποιοδήποτε παθιασμένο σου σχέδιο. Αν και μπορεί να νιώσεις πως δοκιμάζεσαι μ’ αυτό που προκύπτει αυθόρμητα, αυτό δεν σημαίνει πως δεν είναι κάτι ευχάριστο ή συγκινητικό. Με ανοιχτό μυαλό και καρδιά, θα μπορέσεις να εντοπίσεις μια ευκαιρία που αξίζει να αδράξεις.\nΕίτε είσαι ελεύθερη είτε σε σχέση μπορεί αυτό που δεν λέγεται ανάμεσα σε εσένα και κάποιον.. να κάνει την καρδιά σου να χτυπά πιο γρήγορα. Αυτή η γοητεία του Λέοντα θα μπορούσε να ενισχυθεί θαυμάσια, οπότε άφησέ την να σε βοηθήσει να νιώσεις λιγότερο εγκρατής απέναντι στο αντικείμενο του πόθου σου. Μια αναζωογονητική στιγμή σε περιμένει… κι αυτή μπορεί να είναι η στιγμή που περίμενες!\nΜπορεί να έχεις πολλές φιλοδοξίες τόσο στα ερωτικά όσο και στα προσωπικά σου. Ωστόσο, γνωρίζεις πως μπορεί να σου λείπει η ενεργητικότητα ή η πρωτοβουλία για να μεταφέρεις με έμπνευση τα σέξι οράματά σου, σε ένα νέο επίπεδο. Έχεις όμως την κοσμική υποστήριξη για να αποτινάξεις συνήθειες ή ρουτίνες που δεν λειτουργούν για σένα πλέον. Το να είσαι πιο ευφάνταστη σε θέματα καρδιάς ή σάρκας θα σου προσφέρει ένα νέο κύμα ενθουσιώδους ενέργειας!\nΤις εμπνευσμένες ρομαντικές ιδέες δεν χρειάζεται να τις κρατήσεις για τον εαυτό σου. Μπορείς να τις μοιραστείς με το άτομο που σε ενθουσιάζει ή ακόμη καλύτερα, που σε ενεργοποιεί. Λες και δεν ξέρεις τις επιλογές που έχεις… για να το κάνεις. Είτε προφορικά, γραπτά ή με οποιονδήποτε άλλο μοναδικό ή ευφάνταστο τρόπο, καλύτερα να εκφραστείς – τώρα και πάντα!\nΤο θέμα της ευημερίας επηρεάζει τη σχέση σου, εκκολαπτόμενη ή μόνιμη. Αν έχεις σκεφτεί να συνεργαστείς μ’ αυτόν που αγαπάς, τότε ένα σχέδιο που ξεκίνησε τώρα, θα μπορούσε να έχει όλα τα χαρακτηριστικά της επιτυχίας. Φυσικά, τίποτα δεν μπορεί να γίνει βιαστικά. Γι’ αυτό κάνε μαζί του τις απαραίτητες συζητήσεις. Αν βρίσκεσαι σε σχέση, μπορεί το περιβάλλον που θα ανθίσει ο έρωτάς σου να είναι το εργασιακό.\nΑνεξάρτητα από το τι συναντάς αυτήν τη στιγμή στην ερωτική σου ζωή, έχεις μια υπέροχη ευκαιρία να επικεντρωθείς σε ένα προσωπικό όνειρο. Αυτό σημαίνει ότι θα δώσεις λιγότερη προσοχή στο παρόν. Ωστόσο, το ρομαντικό σου μέλλον κι αυτό που λαχταρά να βιώσει η καρδιά σου, είναι συνυφασμένα. Ξεκαθάρισε πρώτα μέσα σου τις επιθυμίες που έχεις και μετά προχώρησε με ενθουσιασμό.\nΤο παρελθόν θα σε τραβήξει, δημιουργώντας άχρηστες και αδικαιολόγητες αμφιβολίες σχετικά με το παθιασμένο παρόν σου. Θα σου άρεσε να κλωτσάς τον εαυτό σου για κάποια λάθη και να νιώθεις απαισιόδοξα. Έχεις όμως τον πλήρη έλεγχο της επιρροής του παρελθόντος επάνω σου. Με τόσα πολλά που σε περιμένουν στο μέλλον, μάλλον δεν θα δυσκολευτείς να επιστρέψεις την προηγούμενη συσκευασία!\nΑγαπάμε τους ανθρώπους που μας κάνουν να γελάμε. Αν ο κόσμος μας είναι θολός και γκρίζος, κάποιος που φέρνει ένα κύμα ηλιοφάνειας και ελαφρότητας είναι πάντα ευπρόσδεκτος. Μια διπλή δόση επιπολαιότητας, μπορεί να σε επηρεάσει τώρα. Όχι μόνο μπορείς να φωτίσεις τον κόσμο των άλλων, αλλά μπορούν να κάνουν το ίδιο για σένα. Γι’ αυτό μοιράσου τα συναισθήματα, τις σκέψεις και τα όνειρά σου, με εκείνους που τα εκτιμούν και τα υποστηρίζουν.\nΠροσπάθησε να μην αφήσεις ένα προκλητικό ρομαντικό θέμα να σε κάνει να αγνοήσεις την ανάγκη για φροντίδα του εαυτού σου. Μπορεί να εκπλαγείς από το πώς η ενίσχυσή του, σε κάνει πιο ανθεκτική σε οτιδήποτε συμβαίνει στην ερωτική σου ζωή ή τη σχέση σου. Όσο περισσότερα φύλλα βγάζει κάποιος από το βιβλίο σου, τόσο πιο γρήγορη και διαχειρίσιμη θα είναι μια χαώδης κατάσταση.\nΤι μας επιφυλάσσει η σημερινή μέρα και τι πρέπει να προσέξουμε σύμφωνα με το ζώδιο μας; Η καθημερινή ζωδιακή πρόβλεψη σύμφωνα με το astro-live.gr. Κριός Σήμερα είναι ημέρα δράσης. Ξέρεις τι θέλεις κι έχοντας μεγάλη αυτοπεποίθηση, τολμάς να δραστηριοποιηθείς,\nΤι μας επιφυλάσσει η σημερινή μέρα και τι πρέπει να προσέξουμε σύμφωνα με το ζώδιο μας; Η καθημερινή ζωδιακή πρόβλεψη σύμφωνα με το astro-live.gr. Κριός Η σημερινή μέρα μπορεί να φέρει κάποιες δυσκολίες. Δεν θα μείνεις άνοση από αυτές,\nΤι μας επιφυλάσσει η σημερινή μέρα και τι πρέπει να προσέξουμε σύμφωνα με το ζώδιο μας; Η καθημερινή ζωδιακή πρόβλεψη σύμφωνα με το astro-live.gr. Κριός Κατακλύζεσαι από αισθήματα αβεβαιότητας κι αυτά σε ωθούν σε λανθασμένα συμπεράσματα. Ωστόσο, αυτή η\n25.10.2021 5:45 πμ\nΤα ζώδια για σήμερα Δευτέρα 25 Οκτωβρίου – Mια Ασυνήθιστη Ευπρόσδεκτη Εξέλιξη\nΤι μας επιφυλάσσει η σημερινή μέρα και τι πρέπει να προσέξουμε σύμφωνα με το ζώδιο μας; Η καθημερινή ζωδιακή πρόβλεψη σύμφωνα με το astro-live.gr. Κριός Αν οι ευθύνες ή οι υποχρεώσεις αυξάνονται, αυτό πιθανότατα αντανακλά το πόσο πλούσιος έχει\nΤι μας επιφυλάσσει η σημερινή μέρα και τι πρέπει να προσέξουμε σύμφωνα με το ζώδιο μας; Η καθημερινή ζωδιακή πρόβλεψη σύμφωνα με το astro-live.gr. Κριός Οι υπερήρωες πάντα επαινούνται όταν φτάνουν στην ώρα τους για να αποτρέψουν κάποια επική\nΤι μας επιφυλάσσει η σημερινή μέρα και τι πρέπει να προσέξουμε σύμφωνα με το ζώδιο μας; Η καθημερινή ζωδιακή πρόβλεψη σύμφωνα με το astro-live.gr. Κριός Μπορεί να βιώνεις τελευταία μια συναισθηματική αλλαγή. Και μάλλον το άλλο άτομο το έχει